text:
CRANES w’ebeeredde mu CECAFA nga n’ensi eri mu kungubagira Mandela, KCC FC, bakyampiyoni b’eggwanga baakubiddwa Simba (1-0) ne basubwa okulinnya ku ntikko ya liigi ya babinywera.
Amawulire mu nsiike eno tegali ku kukubwa wabula mu ngeri embi abakungu ba KCC gye baakuttemu omupiira guno.
Kato Kawuma
KCC, eyalina okukyaza Simba e Lugogo, omupiira yagututte Namboole ng’amaka gaayo egapangisizza ababaka ba Palamenti.
KCC ya kitongole kya KCCA era tejula mu byansimbi. Waalisuubidde abakungu baayo okumanya obukulu obuli mu kufuna obubonero obusatu, bamaleko oluzannya olusooka nga bali ku ntikko ya liigi.
KCC tewangulanga ku liigi myaka giddiring’ana era sizoni eno kye yandibadde yeefunyirira okussaawo.
Kiswaza nnyo abakungu ba KCC okulowooza nti ensimbi zisinga obubonero obusatu.
Kino kifaanana n’omusajja apangisa amaka ge bategekeremu embaga ye n’abantu be ne basula mu loogi ate oluva awo n’ayagala obwami bw’ekyalo!
Okulya ennyingi si kuggwa maddu, ssente zirituusa wa okukoza abaddukanya emizannyo ebintu eby’obujega!
We ‘baatundidde’ amaka gaabwe, Brian Majwega, akola nga nnamuziga waabwe yabadde ne Cranes mu CECAFA ate nga baakaviibwako n’omuteebi waabwe asinga, Tonny Odur! (Ali Vietnam).
Abakungu bandirabye mangu nti ttiimu njabayaba, ejja okukaluubirirwa okukubira Simba ku bugenyi e Namboole. Bano be bamu abagenda okukulembera ttiimu ng’ekiikirira eggwanga mu za Afrika! Kitalo!
Omuntu atamanyi nti obutaka bukola kinene mu kufunira ttiimu obuwanguzi tasaanidde kuddukanya mupiira gwa nsangi zino. Kye kiseera KCC efune abakulembeze b’omupiira abaggya.
kkawuma@newvision.co.ug 0772371990


c: text/html

text:
ABAZADDE abamu ennaku zino obeewuunya. Mu kifo ky’okusooka okulowooza ku kusoma kw’abaana baabwe ate basooka kulowooza ku byakulya.
Tubadde mu kiseera kyakuzza baana ku masomero wabula nnina kye nalabye ne nneewuunya
endowooza y’abazadde.
Abamu basooka kulowooza ku kugulira baana byakulya nga tebannalowooza kukusasula fi izi.
Kati olwo omwana ab’essomero banaamuliisa ki?
Kimanyiddwa nti ebyokulya byowa omwana biba bya nnyongereza ku bye banaamuliisa ku ssomero.
Omuzadde okujja ng’omwana amuwadde kkeesi y’ebyokulya kyokka najja nga talina wadde ky’aleese ku ffiizi kikyamu. Ebyokulya ebyo bibuzaabuza abaana.
Abamu bwe baba nabyo tebatereera mu kibiina okutuusanga bibaweddeko. Mulina okusooka okulowooza ku fiizi nga temunnalowooza ku byakulya. Enkola eno abakyala batera okubeera nayo nga balinga abalowooza nti abaana gye babasindise teri byakulya.
Mulina okukyusaamu n’abakulira amasomero baleme kusanga buzibu kulabirira baana nga balina
ssente ez’okugula ebyetaago.
Josephine Nalukwago,
Kyengera.

robotstxt: allowed

filter: keep


text:
KCCA eggalidde abantu 23 abaalwanidde mu bulungibwansi e Nakulabye ku Lwomukaaga oluvannyuma lw’okugaana okuggalawo amaduuka gaabwe.
Buli Lwamukaaga olusemba mu mwezi, munisipaali y’e Lubaga yayisa ekiragiro ekigaana ab’amaduuka n’abakola emirimu emirala obutaggulawo okutuusa ku ssaawa 5:00 ez’oku nkya ng’okuyonja kuwedde.
Abakwate kuliko Denis Mugisha, Allan Ssemakula, Dickens Tumwesigye, Ronald Ssemakula, Ibrahim Kakooza, Absolom Amanya, Joseph Kamoga, Moris Mate, Hamis Kandi, Paul Tumwine, Paul Turyajukira n’abalala.Baaku


text:
PRETORIA: SOUTH AFRICA
ABABUMBI abeejingira ku kibumbe kya Nelson Mandela, biboonoonekedde bwe babayise baggye akamyu mu kibumbe kye eky'omu kibangirizi ky'ekitebe kya gavumenti ne palamenti ya South Afrika e Pretoria.
Ekibumbe kino, ekya ffuuti 30 obuwanvu, kye kisinga obuwanvu mu byonna ku nsi ebyakolebwa mu mulwanirizi w'eddembe ono, eyafa nga December 5 omwaka oguwedde.
Abasajja bano; Andre Prinsloo ne Ruhan Janse van Vuuren ba lubu lwa Afrikaner (abeeru b'omu South Afrika abava mu luse lw'Abadaaki) baabumbira akamyu mu kutu kwa Mandela nga 'laama' gye bakozesa n'awalala okulaga nti be baabibumba.
Kabadde tekalabibwanga okuva nga December 16, 2013, ekibumbe kino lwe kyasabuukululwa wabula nga kati kayombya bannansi ba South Africa omuli n'abakungu ba gavumenti nga bagamba nti ababumbi kirabika baagenderera kuvvoola n'okuzannyira ku mwagalwa waabwe, Mandela.
Akulira ekitongole ekiddukanya ekibumbe kino, Dali Tambo yanyiize nnyo n'ayita abasajja bano okuggya akamyu mu kutu kwa
Mandela, kwe beejingiddemu n'agamba nti waakiri amannya gaabwe gajja kuteekebwa mu kifo ekirala ekyekusifu nga ku kisinziiro.


text:
Essuula 1
1 Waaliwo omusajja mu nsi Uzzi, erinnya lye Yobu; era omusajja oyo yatuukirira era nga wa mazima, era ng'atya Katonda ne yeewalanga obubi.
2 N'azaalirwa abaana ab'obulenzi musanvu n'ab'obuwala basatu.
3 Era ebintu bye byali endiga kasanvu n'eŋŋamira enkumi ssatu n'emigogo gy'ente ebikumi bitaano n'endogoyi enkazi ebikumi bitaano n'abaddu bangi nnyo nnyini; omusajja oyo n'aba mukulu okusinga abaana bonna ab'ebuvanjuba.
4 Batabani be ne bagendanga ne bafumba embaga mu nnyumlia ya buli muntu ku lunaku lwe; ne batumanga ne bayitanga bannyinaabwe abasatu okulya n'okunywa nabo.
5 Awo olwatuuka ennaku z'embaga yaabwe bwe zaayitawo, Yobu n'atumanga n'abatukuzanga n'agolokokanga enkya mu makya, n'awangayo ebiweebwayo ebyokebwa ng'omuwendo gwabwe bonsabwe gwali: kubanga Yobu yayogera nti Mpozzi batabani bange boonoonye, ne beegaana Katonda mu mitima gyabwe. Bw'atyo Yobu bwe yakolanga olutata.
6 Awo olunaku lwali lumu abaana ba Katonda ne bajja okukiika mu maaso ga Mukama, ne Setaani naye n'ajjira mu bo.
7 Mukama n'agamba Setaani nti Ova wa? Awo, Setaani n'addamu Mukama n'ayogera nti Nva kuddiŋŋana mu nsi n'okutambulatambula omwo eruuyi n'eruuyi.
8 Mukama n’agamba Setaani nti Olowoozezza ku muddu wange Yobu? kubanga tewali amufaanana mu nsi, omusajja eyatuukirira era ow'amazima, atya Katonda ne yeewala obubi:
9 Awo Setaani n'addamu Mukama n'ayogera nti Yobu atiira bwereere Katonda?
10 Tomukomedde lukomera okumwetooloola ye n'ennyumba ye ne byonna by'alina, enjuyi zonna? owadde omukisa omulimu gw'engalo ze, n'ebintu bye byaze mu nsi:
11 Naye kaakano golola omukono gwo okome ku byonna by'alina, kale alikwegasnira mu maaso go.
12 Mukama n'agamba Setaani nti Laba, byonna by'alina biri mu mukono gwo; kyokka ku ye yenayini togolola mukono gwo, Awo Setaani n'ava awali Mukama.
13 Awo olunaku lwali lumu batabani be ne bawala be bwe, baali nga baliira: era nga banywera omwenge mu nnyumba ya muganda waabwe omukulu,
14 omubaka n'ajja, eri Yobu n'ayogera nti Ente zibadde nga zirima, n'endogoyi nga ziziriraanye nga zirya;
15 Abaseba ne bazigwako ne bazitwala; weewaawo, basse abaddu n'obwogi bw'ekitala; nange nzekka nze mponyeewo omuntu omu okukubuulira.
16 Yali ng'akyayogera, omulala n'ajja naye n'ayogera nti omuliro gwa Katonda gugudde nga guva mu ggulu, era gwokezza endiga n'abaddu ne gubazikiriza; nange nzekka nze mponyeewo omuntu omu okukubuulira.
17 Yali ng'akyayogera, omulala n'ajja naye n'ayogera nti Abakaludaaya beefudde ebibiina bisatu, ne bagwa ku ŋŋamira, era bazitutte, weewaawo, era basse abaddu n'obwogi bw'ekitala; nange nzekka nze mponyeewo omuntu omu okukubuulira:
18 Yali ng'akyayogera, omulala n'ajja naye n'ayogera nti Batabani bo ne bawala, bo baali nga baliira era nga banywera omwenge mu nnyumba ya muganda waabwe omukulu:
19 kale, laba, embuyaga nnyingi ne zijja nga ziva mu ddungu, ne zikuba ensonda ennya ez'ennyumba, n'egwa ku balenzi, era bafudde; nange nzekka nze mponyeewo omuntu omu okukubuulira:
20 Awo Yobu n'agolokoka n'ayuza omunagiro gwe n'amwa omutwe n'awunama ku ttaka n'asinza;
21 n'ayogera nti Nava mu lubuto lwa mmange nga ndi mwereere, era ndiddayo nga ndi mwereere: Mukama ye yawa, era Mukama ye aggyawo; erinnya lya Mukama lyebazibwe.
22 Mu ebyo byonna Yobu teyayonoonanga, so teyavuma Katonda busirusiru.


text:
Bya VIVIEN NAKITENDE
ENG’OMA Mujaguzo y’essaako Kabaka! Omulangira agenda okulya Obuganda agikubako emirundi ebiri, nga tannaba kutuuzibwa ku Nnamulondo ate era ng’amaze okutuuzibwako.
Kale aleega eng’oma Mujaguzo ky’ava aba omukulu ennyo mu Bwakabaka bwa Buganda. Bwe
bakulonda okuleega Mujaguzo weesunako, kuba oba wakati mu byafaayo bya Buganda n’omulembe
ogwo oguddako.
Olw’obukulu bw’omulimu guno kye tuva tubeera n’Omutaka Kireega, aleega Mujaguzo.
Mu 1993, Kireega eyaliwo yali Francis Xavier Kateregga. Anyumya bwati ku lunaku lw’Amatikkira:
“Okuwa Ssaabasajja ebiragiro ate n'abigoberera era n’anneebuuzaako ku ky'alina okukola ky’ekintu na
buli kati ekintambuza nga ngaziwa.
Obukujjukujju n'obugezigezi bwange ssaako okumanya ensonga kyannondesa okudda mu bigere
bya kitange omugenzi Sserwadda.
Naye yali Kireega, kyokka mu 1993 nnalondebwa okubeera Kireega anaaleega Mujaguzo enezzaawo
Obwakabaka.
Mu kuleega engoma emikolo egisooka n'egisembayo Ssaabasajja ‘Nze nnaleega Mujaguzo y’Amatikkira mu 1993’ y'agikola wabula ng'alina okugoberera ebiragiro n'amateeka agafuga eng’oma zino.
Nawa Ssaabasajja amateeka g'alina okugoberera era n'akikola era nga buli kimu asooka kunneebuuzaako
nga tanakikola.
Kireega Kateregga nga bw’afaanana kati. Wano
ng’ali ku Lubiri lwa Mujaguzo Namanyonyi e Kabowa.
Kkino kyansanyusa nnyo okulaba nga nze essaawa eyo mmuwa amateeka era nga nze eyeebuuzibwako. Kino kyampa nnyo ekitiibwa n'ettutumu okutuusa kati era bwe baba boogera ku bagundiivu mu Bwakabaka ku mulembe Omutebi kizibu obutakoona ku linnya lyange.
Bwe nnawumula emirimu gy'obwakireega mu 2006 nnalondebwa okubeera omuwi w'amagezi ow'oku ntikko ow'Omutaka Ssebuganda Namuguzi, akuliora Ekika ky'Empologoma olw'ekitiibwa ky'okureega eng’oma eyateeka Ssaabasajja ku Nnamulondo.”
Kireega Kateregga yazaalibwa nga June 1 1951.
Yazaalibwa mu ddwaaliro ly’e Nsambya, n’asomera mu Lubaga Boys gye yamalira P7; St. Peters Nsambya gye yatuulira S.4.
Yakolako mu kitongole kya Coffee Marketing Board, Entebbe Airport Control ku kisaawe ekikadde.
Yasomerako mu Uganda College of Commerce n’asomako ebyamawulire ku ITS e Kololo n’akola emirimu mingi nga n’ogw’obusuubuzi mweguli.


text:
Essuula 1
1 Awo Sulemaani mutabani wa Dawudi n'anywezebwa mu bwakabaka bwe, Mukama Katonda wel n'aba naye, n'amugulumiza nnyo.
2 Sulemaani n'ayogera ne Isiraeri yenna, abaami b'enkumi n'ab'ebikumi n'abalamuzi na buli mukulu mu Isiraeri yenna, emitwe gy'ennyumba za bakitaabwe.
3 Awo Sulemaani n'ekibiina kyonna wamu naye ne bagenda mu kifo ekigulumivu ekyali e Gibyoni; kubanga eyo ye yali eweema ya Katonda ey'okusisinkanirangamu, Musa omuddu wa Mukama gye yakola mu ddungu.
4 Naye essanduuko ya Katonda Dawudi yali agirinnyisizza n'agiggya e Kiriyasuyalimu n'agireeta mu kifo Dawudi kye yagitegekera: kubanga yali agikubidde eweema e Yerusaalemi.
5 Era nate ekyoto eky'ekikomo Bezaaleri mutabani wa Uli mutabani wa Kuuli kye yakola kyali eyo mu maaso g'eweema ya Mukama: Sulemaani n'ekibiina ne bagendanga gye kiri.
6 Sulemaani n'ayambukayo eri ekyoto eky'ekikomo mu maaso ga Mukama ekyali ku weema ey'okusisinkanirangamu, n'aweerayo okwo ebiweebwayo ebyokebwa lukumi.
7 Mu kiro ekyo Katonda n'alabikira Sulemaani, n'amugamba nti Saba kye mba nkuwa.
8 Sulemaani n'agamba Katonda nti Walaga Dawudi kitange ekisa kingi, n'onfuula kabaka mu kifo kye.
9 Kale, ai Mukama Katonda, ekigambo kye wasuubiza Dawudi kitange kinywezebwe: kubanga onfudde kabaka w'abantu abafaanana enfuufu ey'oku nsi obungi.
10 Mpa nno amagezi n'okumanya, nfulumenga nnyingirenga mu maaso g'abantu bano: kubanga ani ayinza okusalira emisango abantu bo bano abenkanidde awo obukulu?
11 Katonda n'agamba Sulemaani nti Kubanga ekyo kibadde mu mutima gwo, so tosabye bugagga, ebintu, newakubadde ekitiibwa, newakubadde obulamu bw'abo abakukyawa, so tosabye kuwangaala; naye weesabidde amagezi n'okumanya, osalirenga emisango abantu bange, be nkufuulidde kabaka:
12 amagezi n'okumanya oweereddwa; era ndikuwa n'obugagga n'ebintu n'ekiuibwa by'atabanga nabyo n'omu ku bassekabaka abaakusooka, so tewaliba oluvannyuma lwo aliba nabyo.
13 Awo Sulemaani n'ava ku lugendo lwe n'ajja eri ekifo ekigulumivu ekyali e Gibyoni, ng'ava mu maaso g'eweema ey'okusisinkanirangamu, n'ajja e Yerusaalemi; n'afuga Isiraeri.
14 Sulemaani n'akuŋŋaanya amagaali n'abeebagala embalaasi: era yalina amagaali lukumi mu bina n'abeebagala embalaasi kakumi mu enkumi bbiri, be yateeka mu bibuga eby'amagaali n'awali kabaka e Yerusaalemi.
15 Kabaka n'afuula ffeeza ne zaabu mu Yerusaalemi okuba ng'amayinja obungi, okuba ng'amayinja, n'emivule yagifuula okuba ng'emisukomooli egiri mu nsenyi obungi.
16 Era embalaasi Sulemaani ze yalina baaziggyanga mu Misiri; abasuubuzi ba kabaka ne baziweebwanga bisibo, buli kisibo n'omuwendo gwakyo.
17 Era eggaali baalikimanga nga baliggya mu Misiri nga lijjirira (sekeri) lukaaga eza ffeeza, n'embalaasi ng'ejjirira kikumi mu ataano; era bassekabaka bonna ab'Abakiiti bwe batyo ne bassekabaka ab'e Busuuli, baaziggyangamu mu mukono gwabwe.


text:
Bya JACKIE NAMBOGGA
ABATUUZE mu magombolola okuli ey’e Bukatuube ne Imanyiro mu disitulikiti y’e Mayuge,beemulugunyiza eri omubaka waabwe Vincent Bagiire (Bunya West) olw’eddwaaliro n’essomero okubagaana okusena amazzi ku nayikonto ezisangibwa mu bifo bino.
Baategeezezza nti essomero lya St. Joseph P/S mu ggombolola y’e Bukatuube lyabagaana okukima amazzi ku nayikonto yalyo ne badda mu kunywa ag’olutobazi.
Omutuuze Josephine Nakasango ow’e Kyando yategeezezza nga bwe wayinza okubalukawo endwadde eziva ku kunywa amazzi amacaafu n’asaba omubaka waabwe abayambe okubalongoosereza entobazzi eziri mu kitundu.
Bino baabitegeezezza Bagiire mu lukiiko lwe yatuuzizza ku kyalo Kabuuki mu kampeyini gy’aliko okugaba enkumbi eri abakyala basobole okubeera n’emmere emala mu maka gaabwe.
Ensonga y’emu ey’amazzi abatuuze mu ggombolola y’e Imanyiro gye baamutegeezezza mu lukiiko ng’eddwaaliro lya Magada health centre II bwe lyateeka kkufulu ku nayikonto okubalemesa okukimayo amazzi.
Omutuuze Rose Samanya yagasseeko nti okumanya bakozesa obukambwe busuffu, abawalaza ne bagendayo, bawambibwako ebidomola oluusi n’ebyokyebwa.
Ku nsonga eno, David Mudugumbya omukulembeze ku kakiiko ka LC 1 yategeezezza nti obutakkaanya bwava ku batuuze okugaana okwesondamu ssente 97,000/- okuddaabiriza nayikonto bwe kityo ab’akakiiko k’eddwaaliro ne bagyeddaabiririza ne basalawo okugissaako kkufulu.
Bagire yajunye abatuuze n’abasasulira emitwalo 7 ze yakwasizza Mudugumbya aziwe ab’akakiiko k’eddwaaliro abantu basobole okuddamu okukkirizibwa okukozesa nnayikonto.
Yategeezezza nti Gavumenti eweerezza obukadde 800 okukola ku nsonga z’amazzi n’asaba abatuuze okulondoola ssente zino.


text:
Bya MUSASI WAFFE
MINISITA avunaanyizibwa ku kibuga ekikulu Kampala, Frank Tumwebaze akubye ebituli mu nsala y’Omulamuzi Yasin Nyanzi ey’okuyimiriza okugoba Loodi Meeya Erias Lukwago n’agamba nti abuusabuusa nti ensala eno essika mu nkola, kubanga omulamuzi agenze okugiwa ng’okuggya obwesige mu Lukwago kwakolebwa dda.
Ng’ayanukula ku nsala y’Omulamuzi Nyanzi mu kusaba kwa Lukwago kwe yatwala mu kkooti enkulu ng’ayagala eyimirize eky’okumuggyamu obwesige, Tumwebaze yategeezezza eggulo nti ekiragiro ekigambibwa okuweebwa balooya ba Lukwago ku Mmande kyatuuka ku Ssaabawolereza wa gavumenti ku ssaawa 4:00 ez’okumakya nga Lukwago baamaze dda okumuggyamu obwesige.
Yagasseeko nti n’ekiragiro ekiyisiddwa ku makya g’Olwokuna (eggulo) nakyo kiyimiriza ekintu ekyamala edda okukolebwa.
Tumwebaze yeebuuzizza nti, “Kisoboka kitya okuyisa ekiragiro ekiyimiriza ekikolwa ekyamaze edda okukolebwa?” Yagambye nti awandiikidde Ssaabawolereza wa Gavumenti alung’amye ku nsonga eno.


text:
BWE tuba twegatta sitayiro ziri mmeka? Ate eriwa esinga okuyumira omukazi?
SITAYIRO z’okwegatta nnyingi era gwe ne munno nga mwagalana mulina okuyiiya sitayiro ebanyumira mwembi. Jjukira nti si buli sitayiro enyumira omusajja oba omukazi.
Ate mu bakyala kisinziira ku nkula y’obukyala, obuzito bwe ate n’ekimunyumira. N’ekirala abasajja abanene ennyo, abatono ennyo oba abawanvu ennyo balina okukola sitayiro eziyamba enkula yaabwe.
Omusajja omutono ennyo okukola sitayiro ya kabuzi kisobola obutamunyumira anti buli kiseera muba mulina okwetereeza. Kale yiga munno ate fuba okulaba nga mukola ekibanyumira.


text:
ABASERIKALE abana abaayingira mu nsonga z’omwana okutuuka okukola endagaano buli omu ayagala mutwalo olw’omulimu gwe baakola balyoke bagende.
Kitaawe w’omwana aggyeeyo omutwalo n’agubawa bonna wamu mbu nga gwa ntambula wabula baguzize nti ezo ssente ntono nnyo.
“Ssebo ggwe tamalira ffe biseera, ayagala kugenda mangu,” akulira abaserikale alidde mu ttama.
“Kambongere omutwalo gibe ebiri tugendere awo,” omuzadde ayogedde ky’alina.
KO OMUSERIKALE: Ggwe azannya buzannyi naffe, ate ggwe tamanyi nti alina musango ya kuwa poliisi mawulire ya bulimba nti babbye ku ggwe mwana so mwana tabbye bubbi.
Olw’okwagala ebintu biggwe, Ziraba yeekuba enju n’aggyayo omutwalo n’ekitundu bw’atyo n’asaba abagende n’ezo. “Wamma ggwe yeebale, kale ffe k’agende naye muntu ono alina buzibu ya maanyi.”
Abaserikale nga bamaze okugenda ne kitaawe w’omwana yasiibula n’akwata ery’e Ziroobwe.
Ennaku nga ziyiseewo nga ssatu, Nakijoba yatuma akawala mu maduuka kagende kamugulireyo amata mu budde obw’olweggulo.
Katonda by’ategeka, eyo ku maduuka gye kaasanga nnyina waako eyali anobye okumala ekiseera ewa kitaawe waako.
Akawala bwe bamala okukawa amata ne kakwata ekkubo eridda eka, kumbe ebbali awo we waali watudde nnyina waako yennyini eyali avudde e Kikyusa n’ajja e Wobulenzi okubaako bye yeegulira.
Owange mwana ggwe Nabukalu, eno wajjayo otya, era obeera wa?” Nnyina w’omwana abuuza
KO NABUKALU: Tuli eri ku nnyumba ziri ne anti Naaki, taata ye yantwalayo mbeere naye kuba maama yali ambonyaabonya.
NNYINA: Oyo anti gw’ogamba abeera w’ani ye ng’olabika ng’omulwadde, kiki?
NABUKALU: Anti yajja mulwadde naye kati ali bulungi era yang’ambye nti tuli kumpi kuddayo ewaffe.
Nakijoba yalaba omwana aluddeyo n’amuwondera. Ng’atuuse ku katale yasinziira walako akawala n’akakuba oluba: Obwedda kaakutumira okola ki eno era oyo akumalira ebiseera y’ani?
Akawala kaba kagenda gye bakayise nnyina waako n’akakwata omukono nga bw’akabuuza, olaga wa?
Embeera eno yawaliriza Nakijoba okusembera amanye ekigenda mu maaso. “Maama osiibye otyanno, onsonyiwe okulwisa omwana ono, ono mwana wange ow’omu lubuto lwange. Nneewuunyiza engeri gye mmusanze eno ku myaka gye nga bw’omulaba wabula abadde antegeezezza nti abeera ne anti Naaki, ndowooza ye ggwe nnyabo.
KO NAKIJOBA: Ye nze, erinnya lyange erijjuvu nze Nakijoba. Naye omwana abadde akunnyonnyodde engeri gye namufunamu?
MAAMA: Antegeezezza nti kitaawe ye yamukuwa mbu nga nnyina muggya wange tamuyisa bulungi.
NAKIJOBA: Kati obadde ogamba otya?
MAAMA: Mukazi munnange, naawe omanyi omwoyo gw’omwana nga bwe guluma, tugende ndabe w’abeera bwe ndifuna ekiseera olulala ndidda ne twogera ebisingawo.
Kiki ekyabaawo? Linda ebijja.


text:
Bya Henry Ssennyondo
BANNAKATWE babuulidde abakulembeze baabwe ebizibu ebisinga okubatawaanya omuli mukoka ayanjaalira mu mayumba gaabwe n’ayonoona ebintu ng’ava ku myala egyazibikira, obujama obuva ku mujjuzo gw’abantu, abayiikuula enguudo ezibeera zimaze okukubibwa koolansi ne babasaba babibakolereko.
Ebizibu ebirala bye baabuulidde abakulembeze baabwe, mulimu embeera y’ebyokwerinda esajjuse mu kitundu kyabwe omuli ababbi abasikambula ku bantu ssente, amasimu, ensawo z’omu ngalo n’ababakuba obutayimbwa mu biseera eby’okunnyuka n’okugenda okukola ku makya ennyo.
Gattako ba landiroodi b’amayumba okulyanga buli ssente mu bizimbe byabwe ne batafaayo kuzimbira bapangisa baabwe kaabuyonjo nnungi. Kino abatuuze baagambye nti kituusizza n’abamu okuta kazambi n’akulukutira mu mifulejje.
Ebimu ku bizibu bino abakozi ba BUKEDDE baabirozezzaako mu lukung’aana oluyitibwa ‘Mugobansonga’ lwe baategese mu kisaawe ky’omu katale k’e Katwe ku Lwomukaaga.
Ekire ky’enkuba ekyatonnyedde essaawa nga bbiri omwabadde kibuyaga, yajjuzza ekisaawe kino nga gy’obeera nnyanja ye yasimwawo. Kuno gattako, omwala oguva mu Ttaawo Zooni ne guyitira wansi wa Queens Way okugguka mu Kasule Zooni bwe gwabooze mukoka n’ayanjaalira mu luguudo olwabbulwamu Ssekabaka Muteesa.
Ab’ebigere n’ebidduka ebimu byabadde tebikyasobola kusala olwamataba gano. Ssentebe wa Kasule Zooni, Mw. Siraje Ssemugooma yalumirizza abatuuze ba Ttaawo Zooni okubasibako kasasiro akuluggusibwa mukoka ono.
“Ffe tuli bayonjo naye abatuuze ba Ttaawo Zooni be batusibyeko obujama. Kasasiro bamuyiwa mu myala mukoka n’amutuleetera eno,” Ssemugooma bwe yategeezezza.
Omwala guno, yagulambuzza meeya wa Makindye Dr. Ian Clarke ‘Busuulwa’ ne bamusaba agubagogolere abatuuze bawone okufiirwa ebintu byabwe. Dr. Clarke yabasuubizza nti ajja kusindika abantu abagogola emyala egyo kubanga kati baafunye ku bakozi abawerako.
KAZAMBI NE KAABUYONJO
Ye, Ssentebe wa LC 2 owa Katwe I, Paulo Lukumbira yagambye nti omuze gw’okuta kazambi n’agenda mu mifulejje naddala mu biseera by’enkuba, bagulwanyeeko nnyo ne gulabika nga gukendeddeko.
“Luli enkuba olwabanga okutonnya bw’eti, wawuliranga kazambi acuuma ng’olwo omanya nti bazitadde ng’ate aggukira mu mukoka n’ayingira ne mu mayumba g’abantu”.
Oluguudo lw’e Katwe nga lusimiddwa.
Lukumbira yagambye nti baatuukirira ekitongole ekibadde kiyitibwa KCC, ne kibazimbira kaabuyonjo n’okubakukolera enguudo nga bayita mu pulogulaamu eyitibwa ‘Kampala Integrated Environmental Programme-KIEMP’.
Nagamba nti naye ekizibu kye balina, ebintu ebimu biba byakakolebwa nga bikyusizza ekitundu kyabwe eky’e Katwe mu ndabika ate enguudo ne baziyiikuula ne zonooneka.
“Ekyokulabirako, enguudo zino zaakakolebwa tezinnaweza na myaka ebiri. Naye bano abasimaasima enguudo nnasooka ne mbayimiriza ne mbasaba ebbaluwa ezibakkiriza okukola. Bwe baazimpa ne mbakkiriza naye ne tukola endagaano ey’okuzzaawo enguudo zaffe nga bwe zibadde.
Ensonga eno yawagiddwa, Ronnie Katende eyagambye nti okusimaasima enguudo zino kizireetera okwonooneka amangu.
Bbo abasuubuzi mu katale ka Kabaka e Katwe baategeezezza nti okuva lwe baatandika okusima enguudo zino, emmotoka z’ebirime zitubira ne zigwamu ate n’enfuufu n’eggweera ku byamaguzi byabwe.
Katende yasabye n’abasima enguudo okukolanga ekiro baleme kutta bizinensi zaabwe wamu n’okukendeeza ku mugotteko gw’ebidduka ogubaawo mu biseera eby’emisana.
Kino kyaleetedde Muky. Jannet Ssebyala okwebuuza nti omuntu omutuufu alina okuteekerateekera ekibuga Kampala yaani.
“Obanga tulina ‘bapulaana’, lwaki tebasobola kulaba nti oluguudo lulina okusimwa ne batasooka kukubawo koolansi?
Bayinza batya okumala okukola oluguudo emyezi mitono nnyo ate ne badda mu kuzisimaasima. Nsaba abakwatibwako bafeeyo ku bintu nga bino okwewala okwonoona ebibeera bikoleddwa,” Ssebyala bwe yasabye.


text:
Bya Ssennabulya Baagalayina, Paddy Bukenya ne John Bosco Sseruwu
ETTEMU ly’omu Lwera ku luguudo lwa Masaka-Kampala oluwezezza omulambo ogw’okuna kw’abo abazze battibwa mu kimugunyu ne baziikibwamu lisattizza abatuuze.
Poliisi n’abakulembeze mu Kalungu n’e Mpigi nabo ettemu lino libeeraliikirizza nti abantu bayinza batya okuttibwa mu kifo ekimu ng’abatuuze tebamanyi wadde okutegeerako ku lukwe luno?.
Ekirala ekikyalemesezza Poliisi mu kunoonyereza kwayo be bavubuka abandigiwadde bwiino ku kittabantu kino okuba ng’abatuuze babattirawo nga n’emirambo teginnazuulwa.
Ettemu lino libadde likolebwa mu Lwera wakati w’ebyalo Kamaliba ekitwalibwa Ggombolola y’e Nkozi mu Mpigi ne Kamuwunga ekiri mu Ggombolola ya Lukaya Town Council mu Kalungu ng’ebyakazuulwa biraga nti limazeewo akaseera.
Omulambo gwa Aleberito Magino Musoga ogwazuuliddwa ku Ssande gwe guwezezza abantu bana abattibwa ne baziikibwa mu kifo kimu ng’eno ababatta bwe bagenda mu maaso okubalimirako kasooli n’emboga.
Abatuuze baasabye Pulezidenti n’omuduumizi wa Poliisi Gen. Kale Kayihura nti ettemu lya Lwera balyekwatiremu mu kuzuula ebyama ebiryekweseemu.
“Buno obudde ssi bwa ntalo tulyoke tulabe emirambo emingi bwe gityo n’olwekyo bakama baffe tusaba muveeyo n’eddoboozi ery’omwanguka osanga poliisi lw’etaalikwase bugayaavu,” abatuuze bwe bagamba.
Bino byonna bigukiddwaako oluvannyuma lwa kubuzibwawo kwa Sheikh Ishaack Mubiru nga Decembe 5 omwaka oguwedde omulambo gwe ne guzuulibwa nga December 17 mu Lwera ng’olunaku lwe lumu lwe bazuulirako n’ogwa Ismael Kaweesa eyali amaze emyezi ebiri ng’anoonyezebwa.
Ebizuuliddwa
Okutuuka ku bino abatuuze baamala kufuna mawulire nti Sheikh Mubiru lw’abula y’asemba okulabibwako ng’ali mu nnimiro z’abavubuka Said Ishemerirwe ne Abdukarim Byaruhanga eziri mu Lwera.
Mu kwaza akazigo k’abavubuka bano ku mwalo gw’e Kamuwunza baasangibwa ne pikipiki ya Sheikh Mubiru n’obugaali busatu okuli aka Musoga abatuuze ne babattirawo.
Hajji Siraje Miiro ne nnamwanduAfuwa Ssebuggwawo bagamba nti Sheikh Mubiru yabula nga December 5 ng’abagenderera okuzuula omulambo ogumu mu nnimiro z’abavubuka bakyewuunya okuzuulirako n’ogwa Ismael Kaweesa.
Poliisi kino nakyo ekinenyeza abatuuze okwanguyiriza okwokya akayumba kano nge tebasoose kukanoonyerezaamu bujulizi obwandyongereza ku kunoonyereza kwe balimu naddala kw’ebyo bye beeyambisanga mu kutta abantu.
Abatuuze abakuliddwa Ssentebe wa LC V e Kalungu, Emmanuel Musoke beebuuzizza nti bwe kitaba kityo kijja kitya ennimiro eziri ku luguudo olunene okubulawo omuyise n’omu amanyaako wadde okuwulira omuntu alaajana okuyambibwa.
Abatuuze basabye poliisi yeeyambise amasimu g’abavubuka bano okuzuula abo be baakolagana nabo ssi kulwa oba olyawo ganaabatuusa ku bagagga ababasangamu ssente okubasaddaakira abantu ne batwala omusaayi.
Kino bakituukako olw’amaloboozi ge bafuna ku bannaabwe bulijjo ababadde batera okulaba mmotoka ez’ebbeeyi nga zisimba mu kifo kino kyokka ne batazissaako mwoyo nga balowooza nti abazivaamu babeera mu kweteewuluzaako.
Abatuuze obunafu baabutadde ku boobukiiko bw’ebitundu nti baanafuwa nnyo nga tebakyatwala buvunaanyizibwa kumanya Bantu bapya basenga mu byalo byabwe wadde okumanya gye bavudde n’ebibakwatako.
Abakulembeze mu Lukaya, Wasswa Male ne Gerald Kiggundu bagamba nti abatuuze tebayambye bakwasisa mateeka okubawa amawulire ku bantu be beekengedde ate poliisi bw’ekola ebikwekweto be bagiyombesa.
Abatuuze basuubira ng’emirambo gy’abantu mingi egikyali mu kifo kino basabye Gavumenti waakiri ebatwalire guleeda bagikozese mu kuginoonya kubanga abantu bangi abaababulako edda nga n’okut uusa kati tebamanyiddwaako mayitire.
DPC w’e Mpigi Julius Ahimbisibwe yabasuubizza bw’agenda okwogeraganya n’abakulembeze e Mpigi okulaba bwe baleeta guleeda mu kifo kino efukuuze emirambo egikyasigaddemu.


text:
Bya ANTHONY SSEMPEREZA
EKITONGOLE kya ROKO Construction ekikola ku kutabula enkokoto banyonnyodde ku bika by’enkokoto gye baguza abantu n’engeri gye bagitabulamu.
Akulira ekitongole, ekitabula enkokoto mu kkampuni eno, Delbert agamba: Enkokoto yaffe erimu guleedi ez’enjawulo omuli okuva 45, 40, 35, 25, 20 ne 15.
Omuntu tumuguza enkokoto okusinziira ku ssente z’aba alina, n’ekifo ky’agenda okuzimbamu, okugeza NWSC mu kukola omwala nga ogw’e Nakivubo tugiguza 45 olw’ensonga nti eno y’esinga obugumu.
Engeri omwala guno gye guyitamu amazzi n’ebikyafu ebirala guba gwetaaga ekintu ekigumu ky’ekyo lwaki enkokoto gye bakozesa erina kuba guleedi 45.
Ebizimbe okuva ku kalinaey’emyaliiro 12 ekozesa enkokoto eri mu guleedi okuva ku 20 okudda wagulu. Mu bizimbe bye twenyumirizaamu bye tukozeeko mulimu Mapeera/ Centenary Bank, NSSF/ Workers’ House, MTN Towers, Rwenzori House, Namugongo Church ne Bank of Uganda.
Enkokoto yonna gye tuguza abantu tusooka kugipima bulungi nga tukozesa kompyuta. Seminti gwe tukozesa n’omusenyu byonna tusooka kubipima nga tetunnatabula.
Seminti waffe tumuggya Kenya ne Tanzania nga tukozesa ekika kya semiiti ayitibwa 42.5 N OPC(Ordinary Portland Cement) muno tugattamu ekirungo oba Chemical eyitibwa Visconcrete gye tugula e Kenya n’e South Afrika bino biziyiza enjatika mu nkokoto.
Omusenyu tukozesa gwa nnyanja ogw’amayinja nga guno tuguggya Masaka, ate omulala tuguggya mu kirombe kyaffe eky’olwazi lw’ejjinja lya granite e Mukono, twasa amayinja ne tufunamu omuseyu gwe tutabuza enkokoto eno.
Bakasitoma baffe mulimu abantu ssekinnoomu nga John Sebalamu owa Freedom City, Hamis Kigundu wa Ham Towers, Soon K. wa Uganda Canvas Ltd, Haruna Sentongo wa Haruna Towers n’ebitongole nga Imperial Royale, UN Entebbe, NWSC, KCCA, DFCU, Mukwano, Centenary Bank n’abalala. Tukola bbulooka, obugyo bwe bassa mu luggya oba pavers ne Road Cabs oba bbulooka ze bassa ebbali w’enguudo n’abaagala enkokoto y’amaka tugibaguza.
Tulina mmotoka ezisobola okutuusa enkokoto gy’ogyetaaga.
Tusooka ne tukuwa abakugu ne bakubuulira ekika ky’enkokoto gye weetaaga mu bwenkanya era oyo agyagala bw’ajja ku ofiisi zaffe ezisangibwa ku Nasser Road mu Kampala tumuyamba kuba twewaayo okuweereza Bannayuganda bonna.


text:
LEERO omwaka 2013 lwe guggwaako. Abagumazeeko mwebale era mbaagaliza 2014 ow’emirembe n’essanyu.
Naye ekikulu kya byonna kubeera balamu era mulina okulwana okulaba nga kino mukituukiriza okusobola okutuuka ku bigendererwa ebirala.
Amaka amalungi agalimu omukwano, essanyu n’okutegeeragana omwaka bwe guba gugwaako mwandibadde mutuula ne muteesa n’okukubaganya ebirowoozo ku bintu bye mugenda okukola mu mwaka oguddako n’okulaba ebigaanyi mu mukadde.
Bakulu bannange era mulina okukimanya nti bino byonna okutambula obulungi wateekwa okubaawo omukwano. Bwe guba gubadde guserebye mulabe engeri gye mugwongeramu amaanyi.
N’olwekyo mulina okwetegekera okulaba nga temulwala, mulya bulungi, musula bulungi n’okukola ebintu ebibawa essanyu.
Kiswaza abantu abakuze okufuna obuzibu oba okulwala ne mubulwa ssente ezibajjanjaba.
Mbasaba mu 2014 mubeere bantubalamu, mwesonyiwe emize emibi, amaka gammwe mugakwase Mukama Katonda, mukole nnyo n’okuwang’aana amagezi mu buli nsonga obulamu bujja kubanyumira.


text:
NAYE baaba nkubuulire, omwana oyo nga bw’ali muwala gye bujja mu maaso ayinza okutuzaalira ebitukula makaayi by’azaalira ku nsiko, lwa nsonga singa alisoba ng’amba okufuna olubuto ani agenda okuleebuukana naye mu busawo. Ziraba alaze obweraliikirivu.
Twaleka entegeeragana etuukiddwaako wakati w’abazadde b’omwana Nabukalu ne Nakijoba agira asigaza omwana oyo anti kitaawe yali tayagala nnyina kumutwala gye yanobera. Ne nnyina nga tayagala kitaawe kumutwalira muggya we atamuyisa bulungi.
Wabula engeri nnyina w’omwana gye yali alabikamu mu bunyirivu osanga bba yakuba endekamwoyo ng’addaabiriza ogwafa kubanga mu kwawukana abafumbo bombi baalabika nga basanyufu era nga n’omwami yalabika ng’akkirira ensawo n’abaako ky’amuwa ekyalabika nga ssente.
Ekiseera omwana kye yali amaze ne Nakijoba yali amumanyidde nnyo era ng’amutwala nga waaluganda yennyini. Wadde yali alabye ku nnyina amuzaalira ddala, omutima tegwayagala kugenda naye gy’abeera e Kikyusa.
Nakintu naye yali ku ludda lwa bba, n’ategeeza mulamu we Naaki afube nnyo okweggyako omwana oyo nga tannakula kusinga awo.
Oyo omwana tomwesibako, akwagala wano ng’akyali muto, naye bw’alikula nga takyakulabawo anti Omuganda agamba nti ‘Omwana gw’otaalumirwa bisa takwemazaamu.
NAKIJOBA: Kati mulamu omanyi kanzireyo n’omwana ono, kitaawe bw’aligamba nti amutwala sigenda kugaana ate singa ne nnyina ajjira wano n’agamba nti amutwala naye mmumuwa butereevu.
Waayita bbiri nnyina w’omwana n’akomawo ku luno ng’aleetedde ne Nakijoba ebirabo omwali olugoye n’obusente obuwerako.
“Njagala omwana wange addeyo mu ssomero nga muzzeeyo kuba mmanyi kitaawe mugayaavu wa kuweerera baana era baganda b’ono batudde waka,” nnyina w’omwana bw’atyo bw’asazeewo.
Teyajjirira kutwala mwana okusinziira ku ndagaano gye yali akoze ne Nakijoba. Engeri nnyina w’omwana bw’ataamusaba ne Nakijoba ensonyi zaamukwata okumumusibako bw’atyo n’amusigaza ate era n’omuwala teyafaayo nnyo ng’alabye ku nnyina.
Nakijoba ng’atuusizza okuddayo e Ziroobwe mwannyina Ziraba yamuwerekerako ne basanga nga kkufulu y’omuzigo gwe yamenyebwa n’obuntu bwe obwalimu ne butwalibwa ku mbuga nga gye bukuumirwa.
Ennyumba yali ekyaddaabirizibwa okusiigamu langi n’okukola fuloowa wansi eyali amogosemogose. Baakitegeerako nti waliwo eyali agibuukinze ng’alinda eggwe alyoke ayingire.
Bino byonna nga Nakijoba bimaze okumuyingira yagenderawo ku LC n’ategeeza kyayimani ng’ennyumba bwe yaleka agisasudde emyezi esatu mu maaso nga waali wakyasigaddeyo omwezi mulamba. Yaggyayo alisiiti n’agimulaga.
Kyayimani teyalina bingi bya kwogera ng’alabye ku alisiiti wabula yamuwa buwi bintu bye n’amulagira agende ayingire enju ye. Kw’olwo Ziraba yasuza mwannyina alabe ekigenda mu maaso.
Enkeera nnyini nnyumba yakeera nnyo ajje alabe omulimu nga bwe gutambula yasanga Nakijoba yameze dda n’azikubamu ne zaaka.
“Osanze enju baagitwala, nali ndowooza nti watusenguka,” nnyini nju ayogedde.
KO NAKIJOBA: Enju naleka ngisasudde ne ndekamu n’ebintu byange ate oyinza otya okugamba nti nasenguka?
Wano ne kyayimani w’atuukira n’asalawo nti Nakijoba alina kubeera mu nju ye okusinziira ku alisiiti gy’alina. Baba bakyali kw’ebyo ku makya okwo nga n’eyabuukinga ennyumba ayingiddewo n’ekitanda kye gano maseffuluya n’ebiringa ebyo.
Ddaboddiira bw’alengera omukyala eyamuwa ssente ng’atikkula ebibye ku ppiikaapu n’abulawo. Kiki ekyabaawo? Linda ebijja.


text:
Bya LILIAN NALUBEGA
AKULIRA abajaasi abakuuma Kabaka, Lt. Stanley Lutwama Musaazi annyonnyodde ebyabaddewo ku kabenje omusirikale wa poliisi ke yabadde agenda okutuusa ku Kabaka mu kulambula kwe e Bugerere era abinnyonnyola bwati:
Obudde bwabadde bunaatera okukya, Ssaabasajja n’afuluma mu Lubiri lwe e Ntenjeru n’atandika okukola dduyiro nga bulijjo.
Yadduseeko akabanga okuva ku Lubiri n’aweta mu kakubo akamu akayingira mu kyalo ekimu ku biriraanye Olubiri.
Oluvannyuma lw’ekiseera, Kabaka yakomyewo ng’ava mu kakubo kano akagatta ku kkubo eddene eriva e Kayunga okugenda e Bbaale.
Yabadde atuuka bw'ati mu kkubo eddene, ne zireeta omuserikale wa poliisi ng’ali ku misinde gya yiriyiri. Twamuyimirizza kyokka n’asooka agaana nga ndowooza tamanyi kye tumugamba.
Mu kiseera kino, Kabaka yabadde amaze okubuuka okuva mu kkubo okuviira emmotoka eno.
Omutawaana we gwabadde gujjidde, ye musirikale wa poliisi okutuuka mu maaso n'asiba mmotoka n'adda emabega okuwulira kye bamugamba ate olwo ne Kabaka yabadde azze mu luguudo ng’avudde mu lukonko gye yabadde abuukidde okuviira mmotoka era wano akabenje we kaabadde kagenda okugwira.
Abasirikale ffenna abaabaddewo twakookinze emmundu okwetegekera ekyabadde kigenda okuddirira era wano twakubye essimu mu bantu ab’enjawulo okwabadde n’aba poliisi abatwala omusirikale ono okubannyonnyola.
Ekituufu kyabadde nti omusirikale ono teyagenderedde kukola kikolwa kino wabula yavugisizza kimama ate n’agaana okulabulwa mu kusooka bwe twamuyimirizza n’atatufaako kubanga twabadde tumutegeeza butegeeza aleme kuvuga ndiima.
Katikkiro Charles Peter Mayiga yeevumbye akafubo n’omwogezi wa poliisi, Judith Nabakooba era oluvannyuma omusirikale yakwatiddwa n’aggyibwako sitetimenti era n’abakuumi ba Kabaka baakoze sitetimenti ku byabaddewo.
Aduumira poliisi e Kayunga, Bob Kagarura yategeezezza nti omusirikale ono yaggyiddwa e Kayunga n’aleetebwa e Kampala okwongera okwetegereza ensonga ze. Nabakooba yannyonnyodde ku Lwokusatu nti kano kaabadde kabenje akatali kagenderere era bagenda kwongera okwetegereza ensonga eno.


text:
Essuula 1
1 Peetero, omutume wa Yesu Kristo, eri abalonde abaasaasaana abatambuze ab'omu Ponto, Ggalatiya, Kapadokiya, Asiya ne Bisuniya,
2 nga bwe yasooka okutegeera Katonda Kitaffe, mu kutukuza kw'Omwoyo, olw'okugonda n'okumansirwako omusaayi gwa Yesu Kristo: ekisa n'emirembe byeyongerenga gye muli.
3 Yeebazibwe Katonda era Kitaawe wa Mukama waffe Yesu Kristo, eyatuzaala omulundi ogw'okubiri, ng'okusaasira kwe okungi bwe kuli, tubeerenga n'essuubi eddamu, olw'okuzuukira kwa Yesu Kristo mu bafu,
4 tuyingire mu busika obutaggwaawo, obutalina kko, obutawotoka, obwabaterekerwa mmwe mu ggulu,
5 amaanyi ga Katonda be gakuuma olw'okukkiriza okufuna obulokozi obweteeseteese okubikkulibwa mu biro eby'enkomerero.
6 Obwo bwe mujagulizaamu, newakubadde nga mwanakuwazibwa mu kukemebwa okutali kumu akaseera akatono kaakano, oba nga kibagwanira,
7 okugezebwa kw'okukkiriza kwammwe okusinga omuwendo ezaabu eggwaawo, newakubadde ng'egezebwa mu muliro, kulyoke kulabike okuleeta ettendo n'ekitiibwa n'okugulumizibwa Yesu Kristo bw'alibikkulibwa:
8 gwe mwagala nga temunnaba kumulaba: gwe mutalaba kaakano naye mumukkiriza, ne mujaguza essanyu eritayogerekeka, eririna ekitiibwa:
9 nga muweebwa ekyabakkirizisa, bwe bulokozi bw'obulamu.
10 Eby'obulokozi obwo bannabbi abaalagulanga eby'ekisa ekyali kigenda okujja gye muli baanoonyanga nnyo ne bakenneenyanga:
11 nga banoonya ebiro bwe biri oba bwe bifaanana Omwoyo wa Kristo eyali mu bo bye yalaga, ng'asooka okutegeeza ebibonoobono bya Kristo, n'ekitiibwa ekibigoberera.
12 Nabo babikkulirwa nga si ku lwabwe bokka wabula ku lwammwe baaweereza ebyo bye mwakajja mubuulirwe kaakano abo abaababuulira enjiri mu Mwoyo Omutukuvu eyatumibwa okuva mu ggulu; bamalayika bye beegomba okulingiza.
13 Kale musibenga ebimyu by'amagezi gammwe, mutamiirukukenga, musuubirirenga ddala ekisa ekiribaleeterwa Yesu Kristo bw'alibikkulibwa;
14 ng'abaana abagonda, nga temwefaananya okwegomba okw'edda okw'omu butamanya bwammwe:
15 naye ng'oyo eyabayita bw'ali omutukuvu era nammwe mubeerenga batukuvu mu mpisa zonna;
16 kubanga kyawandiikibwa nti Munaabanga batukuvu; kubanga nze ndi mutukuvu.
17 Era bwe mumuyitanga Kitammwe, asala omusango awatali kusaliriza ng'omulimu gwa buli muntu bwe guli, mutambulenga n'entiisa mu biro byammwe eby'okuba abayise:
18 nga mumanyi nga temwanunulibwa na bintu ebiggwaawo, ffeeza oba zaabu, mu mpisa zammwe ezitaliimu ze mwaweebwa bajjajjammwe;
19 wabula n'omusaayi ogw'omuwendo omungi, ng'ogw'omwana gw'endiga ogutaliiko bulema newakubadde ebbala, ye Kristo:
20 eyategeerebwa edda ensi nga tezinnatondebwa, naye n'alabisibwa ku nkomerero y'ebiro ku lwammwe,
21 abakkiriza ku bubwe Katonda eyamuzuukiza mu bafu n'amuwa ekitiibwa; okukkiriza kwammwe n'okusuubira biryoke bibeerenga mu Katonda.
22 Kubanga mumaze okwetukuza obulamu bwammwe mu kugondera amazima olw'okwagalanga ab'oluganda okutaliimu bunnanfuusi, mwagalanenga mu mutima n'okufuba okungi:
23 bwe mwazaalibwa omulundi ogw'okubiri, si na nsigo eggwaawo, wabula eteggwaawo, n'ekigambo kya Katonda ekiramu eky'olubeerera.
24 Kubanga Omubiri gwonna guli ng'omuddo, N'ekitiibwa kyagwo kyonna kiri ng'ekimuli ky'omuddo. Omuddo guwotoka ekimuli ne kigwa:
25 Naye ekigambo kya Mukama kibeerera emirembe n'emirembe. Era ekyo kye kigambo eky'enjiri eky'abajulirwa.


text:
Essuula 1
1 Oluyimba olusinga ennyimba, lwe lwa Sulemaani
2 Annywegere n'okuaywegera kw'akamwa ke: Kubanga okwagala kwo kusinga omwenge obulungi.
3 Amafuta go gawunya akaloosa; Erinnya lyo liringanga amafuta agafukibwa; Abawala abatamanyi musajja kyebava bakwagala.
4 Mpalula tunaakugoberera mbiro: Kabaka annyingizizza mu bisenge bye: Tunaakusanyukira ne tujaguza, Okwagala kwo tunaakwogerako okusinga omwenge: Bakwagala lwa nsonga.
5 Ndi muddugavu, naye mulungi, Mmwe abawala ba Yerusaalemi, Ng'eweema ez'e Kedali. Ng'amagigi ga Sulemaani.
6 Temuntunuulira kubanga ndi muddugavu. Kubanga omusana gunjokezza. Abaana ba mmange bansuguwalira, Banfuula omukuumi w'ensuku ez'emizabbibu; Naye olusuku lwange nze saalukuuma.
7 Mbuulira, ggwe emmeeme yange gw'eyagala, Gy'oliisiza ekisibo kyo, gy'okigalamiriza mu ttuntu; Kubanga nandibeeredde ki ng'ayambadde ekibikka ku maaso Awali ebisibo bya banno?
8 Oba nga tomanyi, ggwe asinga abakazi bonna obulungi, Fuluma okwate ekkubo ogoberere ebigere by'endiga zo, Oliisize abaana b'embuzi zo awali eweema ez'abasumba.
9 Nkufaananyizza, ai muganzi wange, Embalaasi eri ku magaali ga Falaawo.
10 Amatama go malungi n'emivumbo emirange, Ensingo yo nnungi n'embu ez'eby'obuyonjo.
11 Tunaakukolera emivumbo egya zaabu N'amapeesa aga ffeeza.
12 Kabaka bwe yali ng'atudde ku mmeeza ye, Amafuta gange ag'omugavu ne gawunya akaloosa kaago.
12 Muganzi wange ali gye ndi ng'omuvumbo gwa mooli, Oguteekebwa wakati w'amabeere gange.
13 Muganzi wange ali gye ndi ng'ekisaaganda ky'ebimuli ebya kofera. Mu nsuku ez'emizabbibu ez'e Engedi.
14
15 Laba, oli mulungi, gwe njagala; laba, oli mulungi; Amaaso go mayiba.
16 Laba, oli mulungi, muganzi wange, weewaawo, wa kusanyusa: Era ekitanda kyaffe kya malagala mato.
17 Emikiikiro gy'ennyumba yaffe mivule, N'enzooba zaffe nkanaga:


text:
BYA MOSES LEMISA
ABAANA b’omugenzi Sembeguya bagaanye KCCA okuzimba eddwaliro ku ttaka lyabwe nga bagamba nti tebanafuna lukusa.
Ku Mmande abaana abakulembeddwamu Hundson Sembeguya 53 ne Stella 53 abatuuze b’e Kawempe okumpi ne Poliisi baategeezezza nti ekitongole kya KCCA kyamaze okwelula ekifo w’ekigenda okuzimba eddwaliro lya KCCA kyokka ng’ettaka si lyako .
Baagambye nti kitaabwe omugenzi Dr F.G Sembeguya yagula ettaka yiika ssatu okubadde eddwaliro lya KCCA mu 1948, nga kuno kwe kuli n’enju ya bamulekwa nga nayo KCCA eyagala kugimenyawo eyiseewo oluguudo olugenda okukozesebwa okugenda ku ddwaliro.
Hudson Sembeguya yagambye nti omugenzi ye yasooka okuzimbawo eddwaliro nga lyali liyitibwa Nakasi mu 1956 nga lino lye lyali eddwaliro ery’okubiri mu East ne Central mu Africa eryazimbibwa omuddugavu.
Hundson Sembeguya ne Stella
Sembeguya
Yagambye nti omugenzi bweyafa mu 1973 Gavumenti eyaliko yatandika okuddukanya eddwaliro lino awatali kuteesa n’aba Famire.
Wano KCC we yayingirirawo kyokka abaana mu kiseera ekyo tebaasobola kusika muguwa kuba baali tebamanyi nnyo byafaayo bya kifo kino.
Yayongeddeko nti baalabidde awo ng’ekitongole kya KCCA kitandise okusaawa ekifo ssaako n’okumenya eddwaliro eribaddewo kyokka nga mu kusooka baali baatukirira Jennifer Musisi ne bafuma ebbaluwa eraga okwemulugunya kwabwe ku nsonga ye ttaka lino .
“Twagala Pulezidenti aveeyo ku nsonga yaffe kuba enju ya baana ate n’ekifo ekigenda okuzimbibwako eddwaliro ffe tulina ekyapa ekitegeezza ekitongole kya KCCA kyagala kukozesa manyi kuwamba kifo kyaffe ekyo kikafuuwe” bwatyo Hudson Ssembeguya bwe yategeezezza


text:
BYA ALICE NAMUTEBI
OMULAMUZI ali mu mitambo gy’omusango gwa Erias Lukwago agaanye oguvaamu, Gavumenti n'esalawo okujulira mu kkooti esingawo.
Omulamuzi Yasin Nyanzi owa kkooti enkulu agobye okusaba kwa Gavumenti olw’okuva mu musango guno bwe baamutegeeza gye buvuddeko nti tebamusuubira kubeera na bwenkanya ng’alamula omusango guno okusinziira ku ngeri gye yalagira omumyuka we, Fred Waninda, okuwulira okusaba kwa Lukwago okwayimiriza Minisita wa Kampala ne bakansala okumukubako akalulu akamuggyamu obwesige.
Omulamuzi Nyanzi yagambye nti mu bbanga ettono ly'amaze nga mulamuzi wa kkooti enkulu saako n’eryo lye yamala nga munnamateeka, yalwawo nnyo okulaba nga ssabawaabi wa Gavumenti asaba omulamuzi ave mu musango olw’okwekasa obusonga omutali, nti alina kyekubira.
Nyanzi era yategeezezza nti okuvaayo n'alagira omumyuka we okuwulira okusaba kwa Lukwago ku lunaku lwe lumu bakansala lwe baalina okutuula okukuba akalulu ku Lukwago, yali akuuma kitiibwa na bwesimbu bwa kkooti kubanga enjuyi zombi zaalina okuwulirwa era singa kyali kyetaagisa ye yandibadde ayisa ekiragiro ekyasooka naye olw’okulaga obwenkanya , yalagira omumyuka we Fred Waninda abawulirize era akole okusalawo.
“Wadde nga nze alina okuwulira omusango gwa Lukwago, amateeka gaali ganzikiriza okuwulira okusaba kwe okwekiseera era singa nze eyasooka okuwulira nandibadde nsalawo nga munnange Fred Waninda bwe yasalawo,” bw'atyo Nyanzi bwe yategeezezza.
Nyanzi era yanenyezza nnyo ssabawolereza wa Gavumenti, Peter Nyombi, okukolera mu kizikiza ky’obumenyi bw'amateeka bwe yawandikira akuliira abalamuzi mu ggwanga, Yokoramu Bamwine, ebbaluwa nga yeemulugunya saako n’okuyita bannamawulire n'ayogera ku musango oguli mu kkooti ekintu ekitakkirizibwa.
Nyanzi era yagambye nti ebikolwa bino kabonero kaakumulwanyisa atendewalirwe era ave mu musango guno awatali nsonga nnambulukufu.
Nyanzi olusazeewo nti Gavumenti eremeddwa okuleeta ensonga eyaamanyi eraga nga bw'alina kyekubira era n'agoba okusaba kwabwe, Martin Mwangusya, ng’ono ye yakiikiridde Gavumenti kwe kumusaba olukusa bajulire mu kkooti esingawo n'amutegeeza nti mukama we Peter Nyombi akyalina obujulizi obulaga nti alina kyekubira.
Wabula waabaddewo okusika omuguwa wakati wa Mwangusya ne bannamateeka ba Lukwago ababadde bakulembeddwamu Peter Walubiri bwe bategeezezza omulamuzi nti kano kakodyo ka Gavuementi kutwaliririza budde nga kati bavudde ku Lukwago, batandise kulwana na kkooti bwe batyo ne basaba omulamuzi gobe okusaba kwabwe okw’okujulira.
Wabula omulamuzi Nyanzi yakkiriziganyizza ne Gavumenti ku nsonga y’okujulira n'abanya okugendeko mu kkooti esingawo bagezese ku mikisa gyabwe.


text:
OMUKAZI akkakkanye ku mukazi gwe yasanze ne bba n’amukuba bubi nnyo lwa kuyingirira bufumbo bwe. Omukazi ono eyategeerekeseeko erya Lillian yasanze bba Peter Matooke omutuuze mu Dobi Zooni ku Kaleerwe n’omuwala beekutte mu kiwato ku ssaawa mukaaga ez’ekiro ebikonde ne bitandika okukkakkana nga bagudde mu mwala.
Kyokka Peter eyabadde alina okutaasa bakazi be, embeera bwe yalabye ekalubye n’abaleke beerige nga bw’agamba nti, mukaziwe ayagala nnyo okulwana era tamukkiriza kuba na mikwano gya bakazi.
Lillian obwedda aggunda munne nga bw’amugamba nti, ye tagabana musajja waakiri okulwana n’omukazi amuyingiridde n’amulinnya ku nfeete. Yayongeddeko nti, “Simanyi kikyamu kiri ku Peter abaana bali waka enjala ebuluma ye ali ne bamalaaya oyo omukazi amponye mbadde njagala amanye tebalama gamanyiira basajja bafumbo.”
Wabula tebaba kubataasa, omukazi gwe yagguddeko olutalo yabadde amufunzizza ng’amutudde ku nfeete era yamulese feesi ewulubadde ng’atonnya n’omusaaayi.


text:
Bya MOREEN NAMUTAMBA
MUKYALA Gorreti Najjero 38, ow’e Kasubi Zooni 3, okufi irwa omwanawe ky’ekintu ekitagenda kumuva ku mutima, si lwa bulumi bwe yafuna wabula n’ekyokumweyolekera mu birooto buli kiro ng’akaaba.
Bino abinyumya bwati: Pricilla Muliira yali mwana wange waakusatu ku baana abataano be nazaala.
Nga banne, naye namulinamu essuubi ly’okummalako ennaku ya kitaabwe eyafa nga bakyali bato wabula Katonda yankuba omuggo omwana wange ono okufa nga simulwazizzanako.
We yafiiridde mu January w’omwaka guno yabadde aweza emyaka 13 ng’asomera ku Kampala High mu siniya eyookubiri.
Nzijukira lwali Lwakuna ku makya nga January 3 omwaka guno nze ne mutabani wange asembayo Eldadi Kitayimbwa twasitula okugenda e Masaka okulaba ku mmange n’okumutwalira obuyambi era tetwali baakulwayo.
Nava awaka nga buli omu ali mu mbeera nnungi.
We twatuukira e Masaka baatusanyukira era nga ffenna tewali agamba nti kino kimuluma oba kiri wabula enkeera nazuukuka sirina maanyi ne ng’amba muli nti olugendo lung’onzezza.
Saamanya nti mukubulwa amaanyi kuno nali nfuna kyebikiro kya muwala wange.
Ku luno lwe twali tudda e Kampala era mu kubulwa amaanyi kuli nalowooza nti bwe tudda eka nja kulaba omusawo.
Kye saamanya nti mu kiseera kino Priscila yali afudde oluvannyuma lw’amasannyalaze okumukuba ng’ali mu kinaabiro.
Kino nagenda okuva e Masaka nga sikimanyi kuba abaawaka baakinkweka ate nga n’essimu yange mu kiseera ekyo yali eweddeko omuliro.
Okuva e Masaka twatuuka e Kasubi ku siteegi ku ssaawa nga 10:00 ez’olweggulo kwe kugamba mutabani bwe twali tutambudde agende eka ayite Priscila ne Lydia bajje bansitulireko bye twali tuleese okuva e Masaka.
Omugenzi Pricilla Muliira
Kitayimbwa olwagenda awaka teyakomawo kwe kulaba mukwano gwange amanyiddwa nga maama Precious n’ansitulirako. Tuba twakasala ekkubo Maama Precious n’ambikira Priscila.
Mu kiseera ekyo nawulira nga mpunze muli nga nneebuuza oba mpulidde bulungi kwe kumubuuza nti afudde ki n’akantema nti amasannyalaze gamukubye.
Namuddamu nti, olimba mu nju eyange temuli masannyalaze, Maama Precious yakaaba bukaabi.
Ono olwakaaba nafubutuka misinde okutuuka awaka ng’abantu bakung’aanye olwo ne batandika okung’amba nti, ‘nga kitalo’ we nakoma okutegeera.
Nagenda okudda engulu nga poliisi y’e Kawaala emaze okutwala omulambo gw’omwana wange mu ggwanika e Mulago.
Mu kiro nga tumaze okukuma olumbe ewa kitaawe omuto, Sam Muliira e Lugunjja, nabuuza mukulu waabwe Lydia Muliira nga bwe byabadde.
Yantegeeza nti ku ssaawa 10 ez’olweggulo, Pricilla yafuluma okugenda okunaaba kuba ekinaabiro kyaffe ky’ebweru wabula yamalayo ebbanga ddene bo kye bataafaako.
Nga wayise ebbanga awaka wajjawo maneja w’ebbaala etuliraanye amanyiddwa nga Seeru n’abasaba akasumuluzo ka kaabuyonjo.
Ekyewuunyisa ono yali tatera kugenda mu kaabuyonjo eno kuba teyali mupangisa waffe, wano n’amutegeeza nti gy’ayagala okugenda waliyo anaabirayo wabula Seeru n’alemerako nti amuwe ekisumuluzo.
Seeru yagenda mu maaso n’aggulawo ayingire Pricilla gye yali anaabira, Lydia n’amugoberera alabe lwaki Pricilla aludde mu kinaabiro, agenda okulaba nga Pricilla akutte ku waaya eteeberezebwa okubaako amasannyalaze wabula nga teyeenyeenya.
Wano Seeru kwe kugamba nti, ‘George Kuli asse omwana wa bandi nti yamulagidde amuweereze waaya y’amasannyalaze eyali egudde ku ludda Pricilla gye yali anaabira.
Lydia yadduka n’ayita Viola nga bw’amugamba nti jangu olabe Pricilla agudde wansi ate teyeenyenya olwo we balabira ne Kuli waggulu ku muti gw’amasannyalaze.
Kuli bwe yabalaba n’ababoggolera nga bw’abagamba nti mmwe muveewo awo n’abalagira bade mangu mu nju.
Wabula Lydia ne Viola tebaamuwuliriza ne bakuba enduulu nga bwe bakaaba nga balaajanira abatuuze okuyamba muto waabwe.
Abantu kwe kukung’aana balabe Pricilla ky’abadde era baamusanga ng’akyakutte ku waaya y’amasannyalaze.
Abatuuze baasooka ne bagamba Kuli aggyeko amasannyalaze n’awalaza empaka wabula bwe yawulira nga bagamba nti omwana afudde kwe kugaggyako n’adduka.
Omwana baamuggyayo ne batandika okumupakira amagi amabisi mbu azuukuke naye ne bigaana.
Poliisi yajja n’etwala omulambo mu ddwaaliro e Mulago era gye twamuggya n’aziikibwa e Masaka.
NTANDIKA OKUMULOOTA
Nga wayise wiiki nga bbiri nga tumaze okuziika, natandika okuloota Pricilla obutakoma.
Buli lwe nneebaka Pricilla anzijira mu birooto ng’aliko by’abagezaako okung’amba wabula nga tebivaayo, oluvannyuma ng’enda okulaba ng’atandika okukaaba ate nga musunguwavu.
Bwe nalaba nga kiyitiridde ate nga kinneeraliikiriza ne mbuuza ku bansingako mu myaka, abagamba nti obutayogera kwe, kyava ku magi amabisi ge baamuwa nga yaakafa ekintu ekindeetera okwebuuza oba kiriggwaawo.
KULI AKWATIBWA N’AVUNAANIBWA
TWAGENDA ne tuggulawo omusango ku poliisi ya Old Kampala, era Lydia ne Viola ne bakola sitetimenti kuba be baaliwo munnaabwe lwe yafa.
Nga wayise omwezi gumu, Kuli yaddamu emirimu gye egy’okubbira abantu amasannyalaze ku kyalo nga yeeyita omukozi wa UMEME ky’ataali okusinziira ku kunoonyereza okwakolebwa poliisi ya Old Kampala.
Nga March 13, 2013 George Kuli (mu kifaananyi) yakwatibwa e Kasubi bwe yali ku mirimu gye egy’amasannyalaze oluvannyuma lw’emyezi ebiri nga yeekwese.
Yatwaliddwa mu kkooti y’omulamuzi Esther Nasambu ku LDC e Makerere nga July 18 n’asindikibwa ku limanda mu kkomera e Luzira oluvannyuma olw’okuggulwako ogw’okulagajjalira obulamu bwa Pricilla Mulira nga January 3,2013.


text:
Essuula 1
1 Awo Mowaabu n'ajeemera Isiraeri Akabu ng'amaze okufa.
2 Akaziya n'agwa mu kituli ekiruke ekyali mu kisenge kye ekya waggulu ekyali mu Samaliya, n'alwala: n'atuma ababaka, n'abagamba nti Mugende mulagulwe eri Baaluzebubi katonda ow'e Ekuloni oba nga ndiwona endwadde eno.
3 Naye malayika wa Mukama n'agamba Eriya Omutisubi nti Golokoka osisinkane ababaka ba kabaka w'e Samaliya obagambe nti Kubanga tewali Katonda mu Isiraeri kyemuva mugenda okulagulwa eri Baaluzebubi katonda ow'e Ekuloni?
4 Kale nno, bw'atyo bw'ayogera Mukama nti Toliva ku kitanda ky'olinnyeeko, naye tolirema kufa. Eriya n'agenda.
5 Ababaka ne bakomawo gy'ali, n'abagamba nti Kiki ekibakomezzaawo?
6 Ne bamugamba nti Wazze omusajja okutusisinkana n'atugamba nti Mugende muddeeyo eri kabaka abatumye, mumugambe nti Bw'atyo bw'ayogera Mukama nti Kubanga tewali Katonda mu Isiraeri kyova otuma okulagulwa eri Baaluzebubi katonda ow'e Ekuloni? kyoliva olema okuva ku kitanda ky'olinnyeeko, naye tolirema kufa.
7 N'abagamba nti Omusajja azze okubasisinkana n'ababuulira ebigambo ebyo afaananye atya?
8 Ne bamuddamu nti Yali musajja wa bwoya bungi, era nga yeesibye olukoba olw'eddiba mu kiwato kye.
9 Awo kabaka n'atuma gy'ali omwami w'ataano n'abasajja be ataano. N'ayambuka gy'ali: kale, laba, ng'atudde ku ntikko y'olusozi. N'ayogera naye nti Ggwe omusajja wa Katonda, kabaka ayogedde nti Serengeta.
10 Awo Eriya n'addamu n'agamba omwami w'ataano nti Oba ndi musajja wa Katonda, omuliro guve mu ggulu gwokye ggwe n'abasajja' bo ataano. Omuliro ne guva mu'I ggulu ne gumwokya ye n'abasajja be ataano.
11 Awo n'atuma nate gy'ali omwami w'ataano omulala n'abasajja be ataano. N'addamu n'amugamba nti Ggwe omusajja wa Katonda, bw'atyo kabaka bw'ayogedde nti Yanguwa okuserengeta.
12 Awo Eriya n'addamu n'abagamba nti Oba nga ndi musajja wa Katonda, omuliro guve mu ggulu gwokye ggwe n'abasajja bo ataano. Omuliro gwa Katonda ne guva mu ggulu ne gumwokya ye n'abasajja be ataano.
13 Awo n'atuma nate omwami w'ataano abalala n'abasajja be ataano. Omwami w'ataano ow'okusatu n'ayambuka n'ajja n'afukamira ku maviivi ge mu maaso ga Eriya, n'amwegayirira n'amugamba nti Ggwe omusajja wa Katonda, nkwegayiridde, obulamu bwange n'obulamu bwa bano ataano abaddu bo bube bwa muwendo mungi mu maaso go.
14 Laba, omuliro gwavudde mu ggulu ne gwokya abaami b'ataano bombi abaasoose n'abasajja baabwe ataano: naye kaakano obulamu bwange bube bwa muwendo mungi mu maaso go.
15 Awo malayika wa Mukama n'agamba Eriya nti Serengeta naye tomutya. N'agolokoka n'aserengeta naye n'agenda eri kabaka.
16 N'amugamba nti Bw'atyo bw'ayogera Mukama nti Kubanga watuma ababaka okulagulwa eri Baaluzebubi katonda ow'e Ekuloni, kubanga tewali katonda mu Isiraeri okulagulwa eri ekigambo kye kyewava okola bw'otyo? kyoliva olema okuva ku kitanda ky'olinnyeeko, naye tolirema kufa.
17 Awo n'afa ng'ekigambo kya Mukama bwe kyali Eriya kye yayogera. Yekolaamu n'atanula okufuga mu kifo kye mu mwaka ogw'okubiri ogwa Yekolaamu mutabani wa Yekosafaati kabaka wa Yuda; kubanga teyalina mwana wa bulenzi.
18 Era ebikolwa ebirala byonna ebya Akaziya bye yakola tebyawandiikibwa mu kitabo eky'e by'omu mirembe gya bassekabaka ba Isiraeri?


text:
KABAKA Ronald Muwenda Mutebi II Mulangira wa Ssekabaka Sir Edward Muteesa II. Ng’ebula ennaku 63 okutuuka ku matikkira ga Ssaabasajja ag’omulundi ogwa 20 aganaabaawo nga July 31, 2013, DICKSON KULUMBA alaze ebirungi Ssekabaka Sir Edward Muteesa II bye yaleka ebitalyerabirwa.
MAJ. Gen. Sir Edward Frederick David Luwangula Mutebi Walugembe Muteesa II ye Kabaka wa Buganda owa 35. Yasikira Ssekabaka Daudi Chwa II nga November 26, 1939.
Yazaalibwa nga November 19,1924 ate n’akisa omukono nga November 21,1969. Yazaalibwa Makindye mu nnyumba ya Sir Albert Cook. Yabatizibwa Bp. Williams nga December 23, 1924 ku Lutikko e Namirembe.
Muteesa II okulya Obuganda kwe kwali okusiima kw'eddaame lya kitaawe Ssekabaka Daudi Chwa II era Olukiiko lwa Buganda n'abakungu abaali ku lusegere lwa Kabaka Daudi Chwa II gwe baasemba.
Ssekabaka Muteesa II (owookubiri ku ddyo) yali musikawutu.
Yakolwako emikolo egimukakasa nga Kabaka mu nnono y'Abaganda ku Wankaaki w'Olubiri nga November 26, 1939, naye olw'emisomo n'emyaka emimpi gye yalina, baamuteekerawo abakuza okutuusa lwe yaweza emyaka 18, era n'akolwako emikolo gyonna mu bujjuvu.
Olwa November 19, 1942 lwe lunaku lwennyini lwe yakwasibwa obuyinza mu bujjuvu okulamula Obuganda.
Ekiro ekyakeesa olunaku luno, Mujaguzo yasula evuga, "Bulwa, Bulwa, Bulwa, Bulwa, Bulwa, Bulwa............".
Baasookera mu kusaba ku Lutikko e Namirembe ne badda mu Lubiri e Mmengo. Kabaka yakuba ekirayiro (kyali kya kubeera muwulize eri Kabaka w’e Bungereza George V!).
Omukolo gwonna gwali mu mikono gya Katikkiro Samuel Wamala. Omulangira omukulu Kiweewa G.W Mawanda yali ku lusegere lwa muto we mu buli kimu ekyali kigenda mu maaso.
Nga November 20,1942, emikolo gy'obuwangwa ku kasozi Naggalabi- Buddo lwe gyakolebwa. Mu kino teyasomoka mugga Mayanja okutuuka e Buddo. Lubuga we yali mukulu we Nnaalinya Margaret Lwantale.
Ssekabaka Muteesa II yalabikako eri Olukiiko lwa Buganda nga November 21, 1942. Okusinziira ku kitabo Ebyafaayo n'ebifa mu Bwakabaka bwa Buganda ekya Polof. Gordon Wavamunno; omukolo guno gwakulemberwa olutalo lw’ebirumbirumbi ogwakulirwa Omutaka Ssemanobe.
Ku olwo, Katikkiro ng’ali wamu n’omulamuzi, omuwanika, omutaka Mugema ne Kasujju Lubinga baalangirira eri nnamungi w’omuntu nti, “Tubanjulira Kabaka Edward Muteesa II y’ono ataliiko kubuusabuusa”.
Bwe baamala okulangirira batyo Obuganda bwonna ne buyimirira era nga bajjudde essanyu ne boogera waggulu nti “Katonda kuuma Kabaka Muteesa II.”
OKUSOMA KWA MUTEESA II
Ssekabaka Muteesa II yasomera King's College Budo, eno yavaayo ku komerero ya 1942. Yeegatta ku Makerere yunivasite okuva mu 1943 okutuusa mu September wa 1945.
Yasomerako mu Magdalene College ne Cambridge University e Bungereza okuva mu 1945.
Yali ayagala nnyo eby'ekijaasi era olwamala okusoma n’atendekebwa mu Offi cers' Training Corps era n'ayingira mu kutendekebwa mu ggye erikuuma Kkwiini wa Bungereza erya Grenadier Guards.
Muteesa II ye Muddugavu eyasooka okukkirizibwa mu ggye lino. Yakuzibwa okuba Captain, era nga kyamwambazibwa Kabaka George VI mu Lubiri e Buckingham nga June 26,1947, era n’akuzibwa okutuuka ku ddaala lya Lieutinant Colonel nga December 20, 1963.
Ssekabaka Muteesa II ng’ali mu buwang’anguse.
Amagye ga Uganda nago gaamukuza okutuuka ku ddaala lya Maj. Gen. nga October 9, 1963 ,olunaku lwe yalayizibwa ku bwapulezidenti bwa Uganda. Yaweebwa ekitiibwa kya KBE nga January 1,1962.
Era yaweebwa ekitiibwa okuva ewa Kkwiini wa Bungereza ekya Sovereign of the
order of the shield and spears ( SOSS).
Yaweebwa n’omudaali okuva e Buyonaani ogwa, GC of the Orders of the Phoenix of Greece, and the Queen of Sheba of Ethiopia nga June 17, 1964.
Omwogezi omu yagamba nti singa owulira Ssekabaka Muteesa II ng’ayogera Olungereza eyo mu kisenge nga tomulabyeko ng’oyinza okulowooza nti Mungereza y’ayogera!
Ebyamusoomooza
Ekya Namasole Drucilla Namaganda okuddamu okufumbirwa kyaleetawo okusoomooza kunene. Wadde Kabaka y’adibya obulombolombo mu Buganda, era ne ku luno Kabaka Muteesa II yasemba nnyina addemu afumbirwe, kyokka Abaganda kyabanyiiza nnyo.
Bino byaliwo mu 1941, era wano we waava okugoba Omutaka Kibaale Erisa Ssonko olw'okuvuma Olukiiko, ne balonda Amos Ssenkaali okuba Kibaale nga wayise emyaka ebiri miramba.
Era wano we waava okutabangula obukulu bw'Ekika ky'Empeewo. Nga January 15, 1945; Abakozi ba Public Works Department ( Piida) beekalakaasa lwa mpeera ntono nga bagigeraageranya n’eya bannaabwe Abeeru.
Baali bakulemberwa Ignatius Kangavve Musaazi, Bulasio Kayongo, Yaake Kyazze n'abalala.
Muteesa II yawalirizibwa okugoba ku buwanika, musajja we Sserwano W. Kulubya gwe yali ayagala ennyo, obuwanika ne buweebwa Yosia Kyazze.
Ssekabaka Muteesa, Nnaabagereka Damalie(wakati), Ssekiboobo Ham Mukasa (emabega wakati) n’abakungu ba Kabaka abalala.
Embaga ya Muteesa
Ssekabaka Muteesa II yawasa Catherine Damalie Nakawombe Kisosonkole nga November 19, 1948 wakati mu kuwakanyizibwa Abataka abaali bagamba nti Kabaka talina kuwasa mukazi wa Nkima.
Mu kitabo kye The Desecration of my Kingdom, Muteesa II agamba nti osanga obufumbo bwabwe tebwali bwa kubeera na mukisa kuba okusooka yali ayagala Sarah Kisosonkole, muto wa Damalie (era maama wa Kabaka Mutebi), kyokka bwe baafuna obutakkaanya kwe kuwasa mukulu we mu ngeri y’okwesasuza.
Wabula embaga yo yali nnyuvu. Ekiteeteeyi ky’omugole baakigula Bungereza ku pawundi 110. Mu biseera ebyo nga zino ssente nnyingi nnyo, oyinza okuzigeraageranya ku bukadde nga 12 obwa kaakati!
Sarah muganda w’omugole Damalie ye yali metulooni, kyokka bwe baamukuba ekifaananyi ky’omukolo, Sarah yatunula wansi.
Akasiki kokka, Kabaka yayita abagenyi 700, kyokka nga bw’omanyi embaga y’Omutanda bw’ebeera, abantu beeyiwa ku kasiki.
Keeki yali ya madaala ana, naye mu kiseera ekyo nga tekirabwangako. Muteesa yagisala na kitala kye eky’ekijaasi.
Okuwang’angusa Muteesa
Waaliwo akeediimo olwa April 24, 1949 ng’abantu bangi okuva mu buli ssaza beeyiwa ku nnyanja ya Kabaka mu Ndeeba nga bagaala wabeewo ekyukakyuka mu ntambuza y’emirimu gy’Obwakabaka.
Mu zimu ku nsonga ze baawa, mwalimu eky’abantu okwerondera abakulembeze abanaabafuganga.
Abaali emabega w’akeediimo kano kwaliko James Miti Kabazzi ( eyali akulira ekibiina kya Bataka Bbu), Nasanayiri Mayanja Mukwenda, Rev. Fr. Spartas Ssebbanja ( Orthodox Church), Yaake Kyazze, Paul Mukasa n’abalala.
Ssekabaka Muteesa II, yawang’angusibwa nga November 30, 1953 e Bungereza ng’alangibwa kukaluubiriza Gavana Sir Andrew Cohen ku nsonga y’okugatta amawanga ga East Afrika okuli Uganda, Kenya ne Tanzania, Abazungu ge baali baagala okufuula ensi emu.
Mu buvumu obw’ekitalo, munnamateeka Apollo Kironde yaleka byonna bye yalina okukola era nga July 27, 1954, n’awaaba omusango ogwakola ebyafaayo.
Apollo Kironde yawaaba nti ekikolwa kya Gavana eky’okutabala Muteesa II ng’omukulembeze wa Buganda ow’ennono kyali kimenya mateeka era kyasukka obuyinza bwa Gavana, n’olwekyo kiteekwa kusazibwamu.
Abawaabi, Semu Mukwaba, Juma Tomusange ne Rapheal Kasule, bonsatule nga babaka be yeerondera ye yennyinni, baawawaabira bannaabwe, Daudi Mukubira, Matiya Kafeero Wamala, Andereya Nyanzi ne Yaake Kyazze olw’okutuula mu Lukiiko nga tebannakakasibwa Kabaka.
Omusango mu kibuga Kampala gwatandika okuwulirizibwa olwa September 27, 1954. Abajulizi mu musango guno ku ludda lwa Kironde, kwaliko; Matayo Mugwanya, Omulamuzi wa Buganda, Micheal Kintu, ow’essaza Mukwenda, Bulasio Kavuma- Ssebwana, Andereya Kyamwa- Kayima, Ham Kamya- Omukulu w’ekibuga, Benedict Kibirige- yali mukulu wa poliisi ya Kabaka ne Tomasi Lwabidongo ng’ono yali wa ggombolola.
Ate ku ludda lwa Gavana kwaliko; C.H. Thornley, Chief Secretary wa Uganda, J.P. Birch, Micheal Kawalya Kaggwa ne Joshua Kaate Kamulegeya, eyali Mugema wa Buganda.
Ensala y’omusango guno yaliwo nga November 4, 1954 era yali bweti; Kabaka Muteesa II yamenya endagaano ya 1900 bwe yagaana amagezi gavumenti enkuumi geyali emuwa mu byobufuzi bwa Buganda.
Wabula mu kuggyako Kabaka, Gavana yakozesa ekitundu ekikyamu kubanga ekyo kyali tekimuwa buyinza kuggya Kabaka ku Bwakabaka bwe”.
Ensi kata egwe eddalu, abantu omwenge baagunywa kata bagumale mu birabo kuba eno ye yali entandikwa y’olugendo lwa Kabaka okudda mu nsi ye mu 1955.


text:
NZE Claire Nalubwama mbeera Mukono. Ntunda mu dduuka era nafuna omwagalwa wange eyasooka nga nkyasoma mu S.5. Bwe twalinga tudda awaka nga ggaayi ono amperekerako nankomya okumpi n’ewaffe naye ng’olumu nze muwerekera ne ndyoka nzira ewaffe.
Wabula olumu twatuukanga kiro naddala nga batutadde obudde buyise. Olunaku lwe sisobola kwerabira lwali Lwakuna mu 2009. Ggaayi ono yampita okumukyalirako ewaabwe ne tulagaana okusisinkana ku ssaawa nga 5 ez’oku makya nga bakadde bagenze ku mirimu.
Awaka baakozesanga mulyango gwa manju era nange mwe yampisa okutuuka mu ddiiro. Nasangawo mutowe ow’emyaka 5 era twalwawo nga tunyumya ng’eno bwamudeddereza yeebake.
Olwasumagiramu ne tumutwala mu kitanda kye olwo ne tudda mu ddiiro ne twegyaga. Kaali kaseera kazibu nnyo kubanga gwe gwali omulundi gwaffe ogusooka buli omu okulaba ku mubiri gwa munne n’okukola ebintu bino. Twenywegera nga bwe tweyambula mpolampola era yali anneesigamizza ku kisenge tugenda okutandika okulya ebintu, maama we n’akomawo. Nzenna natuuyana nga njagala ettaka limmire. Nayambala ekiteeteeyi kyange ne mpita ku mukadde ne nziruka ekikumi.


text:
ESHUURA YA MUNAANA
Obukama bwa Ruhanga Niki?
Baibuli neetwegyesa ki aha Bukama bwa Ruhanga?
Niki eki Obukama bwa Ruhanga buraije kukora?
Ni ryari obu Obukama bwa Ruhanga buribaasisa ebi Ruhanga akunda kukorwa omu nsi?
OBUSIRIIRA n’obusiriira bw’abantu omu nsi yoona nibamanya eshaara ei baingi barikweta Eshaara ya Tataitwe, nari Eshaara ya Mukama Waitu. Ebigambo ebi n’eby’eshaara erikumanywa gye ei Yesu Kristo we wenka yaataireho nk’eky’okureeberaho. N’eshaara erimu amakuru, kandi okushwijuma ebicweka bishatu eby’eshaara egi nikwija kukuhwera kwega bingi ebi Baibuli buzima erikwegyesa.
2 Aha kutandika kw’eshaara egi ei Yesu yaataireho, akaragiira abaabaire bamuhurikiriize ati: “N’ahabw’ekyo mushabe muti: Tataitwe ow’omu iguru, eiziina ryawe ryezibwe. Obukama bwawe bwije. Eby’okunda bikorwe omu nsi nk’oku bikorwa omu iguru.” (Matayo 6:9-13) Ebintu bishatu ebirikworekwa omu shaara egi nibikuru mu muringo ki?
3 Twaherize kwega bingi aha iziina rya Ruhanga, Yehova. Kandi tukeega kakye aha kigyendererwa kya Ruhanga—ebi akozire kandi n’ebi ari haihi kukorera abantu. Kwonka shi, Yesu akaba naamanyisa ki obu yaagira ngu tushabe tuti: “Obukama bwawe bwije”? Obukama bwa Ruhanga niki? Okwija kwabwo nikwija kweza nari kushemeza kuta eiziina rya Ruhanga? Okwija kw’Obukama kwine kakwate ki n’okukora ebi Ruhanga akunda?
EKI OBUKAMA BWA RUHANGA BURI
4 Obukama bwa Ruhanga ni gavumenti ei Yehova Ruhanga yaatandikireho omu iguru, eine Omugabe ou Ruhanga yaatooraine. Omugabe w’Obukama bwa Ruhanga n’oha? Ni Yesu Kristo. Yesu nk’Omugabe naakira abategyeki boona ab’abantu kandi naayetwa “Omugabe w’abagabe kandi Omukama w’abakama.” (1 Timoseo 6:15) Aine obushoboorozi bw’okukora ebirungi ebirikukira aha bi omutegyeki weena ow’omuntu yaakukora n’obu yaakuba ogwo orikukirayo kukora ebirungi.
5 Obukama bwa Ruhanga nibwija kutegyekyera nkahi? Kwonka shi, Yesu ari nkahi? Buzima noijuka orikwega ngu Yesu akafeera aha muti gw’okubonaboneraho, kwonka bwanyima yaazoorwa. Bwanyima, yaatemba omu iguru. (Ebyakozirwe 2:33) N’ahabw’ekyo, omu iguru okwo—niyo Obukama bwa Ruhanga buri. Egi niyo nshonga ahabw’enki Baibuli neebweta “obukama bw’omu iguru.” (2 Timoseo 4:18) N’obu Obukama bwa Ruhanga buraabe buri omu iguru, nibwija kutegyeka ensi.—Okushuuruurwa 11:15.
6 N’enki ekirikuhindura Yesu kuba Omugabe w’omutaano? Enshonga emwe eri ngu, we tarikwija kufa. Erikugyeragyeranisa Yesu n’abagabe ab’abantu, Baibuli neeyoreka ngu “niwe wenka oine okutafa, otuura omu mushana ogutahikwaho.” (1 Timoseo 6:16) Eki nikimanyisa ngu ebirungi byona ebi arikora biryahangaara. Kandi nitukihamya ngu naija kukora eby’okutangaaza kandi ebirungi buzima ebirikugasira abantu be.
7 Teekateeka aha burangi obu obw’omu Baibuli oburikukwata ahari Yesu: “Omwoyo wa MUKAMA aryaguma ahariwe, agire omwoyo gw’obwengye n’okwetegyereza, omwoyo gw’okuhanuura n’obushoboorozi, omwoyo gw’okumanya n’okutiina MUKAMA. Omu kutiina MUKAMA [Yehova] nimwo arishemerererwa. Taricwa rubanja rw’amaisho, n’obu rwakuba orw’okugambirwa, kureka aryacwera abooro emanja omu kuhikiirira, n’abacureezi b’omu nsi aryabashoboorora omu bwinganisa.” (Isaaya 11:2-4) Ebigambo ebyo nibyoreka ngu Yesu akaba naija kuba Omugabe ohikiriire kandi oine embabazi aha bantu omu nsi. Okaayenzire kugira omutegyeki nk’ogwo?
8 Aga n’amazima agandi agarikukwata aha Bukama bwa Ruhanga: Yesu tarikwija kutegyeka wenka. Aine abandi abaritegyeka nawe. Nk’eky’okureeberaho, Paulo entumwa akagambira Timoseo ati: ‘Twagumizamu kugumisiriza, nitwija kutegyeka nawe nk’abagabe.’ (2 Timoseo 2:12) N’eky’amazima, Paulo, Timoseo hamwe n’abandi beesigwa abatoorainwe Ruhanga nibaija kutegyeka hamwe na Yesu omu Bukama bw’omu iguru. Ni bangahi abaraije kutunga omugisha ogwo?
9 Nk’oku kyorekirwe omu Shuura ya 7 ey’ekitabo eki, Yohaana entumwa akaheebwa okworekwa omu yaareebire “[Yesu Kristo] Omwana gw’entaama ayemereire aha Rushozi Saayuuni [omwanya gwe omukuru omu iguru], hamwe n’abantu akasiriira n’obukumi buna n’enkumi ina, aha buso bwabo hahandiikirweho eiziina rye n’eiziina rya Ishe.” Aba 144,000 ni baahi? Yohaana we wenka naatugambira ati: ‘Abo nibo bakuratira Omwana gw’entaama ei aza yoona. Abo bakacungurwa omu bantu okuba omuganuro ahari Ruhanga n’aha Mwana gw’entaama.’ (Okushuuruurwa 14:1, 4) Eego, n’abakuratsi ba Yesu Kristo abeesigwa abatoorainwe kutegyeka nawe omu iguru. Bwanyima y’okuzoorwa kuruga omu kufa bakaza omu iguru, ‘nibaija kutegyeka ensi nk’abagabe’ bari hamwe na Yesu. (Okushuuruurwa 5:10) Okwiha omu biro by’entumwa, Ruhanga atwire naatoorana Abakristaayo abeesigwa okubaasa kwijuza omubaro 144,000.
10 Okutebeekanisiza Yesu hamwe n’abantu 144,000 okutegyeka abantu n’ekikorwa kya rukundo. Ekintu kimwe eki tushemereire kumanya kiri ngu, Yesu naamanya eki okubonabona hamwe n’okuba omuntu kirikumanyisa. Paulo akagira ngu Yesu “ti munyamurwa otarikubaasa kusaasira hamwe naitwe omu bweremwa bwaitu, kureka twine owaayohiibwe omu miringo yoona nkaitwe, kwonka we atashiishe.” (Abaheburaayo 4:15; 5:8) Abarikuza kutegyeka nawe nabo bakabonabona kandi bakagumisiriza nk’abantu. Okwongyera ahari ekyo, batwire nibarwanisa obutahikiirira kandi beemeire oburwaire bw’emiringo yoona. Buzima, nibaija kwetegyereza oburemeezi obu abantu barikushanga!
N’ENKI EKI OBUKAMA BWA RUHANGA BURAIJE KUKORA?
11 Obu Yesu yaagira ngu abeegi be bashabe Obukama bwa Ruhanga kwija, akongyera yaagira ngu bashemereire kushaba ebi Ruhanga akunda kukorwa “omu nsi.” Ruhanga ari omu iguru, kandi ebi akunda obutoosha nibikorwa baamaraika abeesigwa omu iguru. Omu Shuura ya 3 ey’ekitabo eki, tukeega ngu maraika omugomi akareka kukora ebi Ruhanga akunda atyo yaareetera Adamu na Haawa kushiisha. Omu Shuura ya 10, nitwija kwega bingi ebirikukwata aha ki Baibuli erikwegyesa ahari maraika ogwo omugomi, ou turikumanya nka Sitaane Omuregi. Sitaane hamwe n’ebihangirwe by’omwoyo ebindi ebyacwiremu kumukuratira—ebirikwetwa baadaimoni—bakaikirizibwa kutuura omu iguru okumara obwire bukye. N’ahabw’ekyo, ti boona omu iguru ngu bakaba nibakora ebi Ruhanga akunda. Ekyo kikaba nikiija kuhinduka aha kutandika kw’obutegyeki bw’Obukama bwa Ruhanga. Yesu Kristo, Omugabe musya owaabaire naija kwemekwa akaba naija kurwanisa Sitaane.—Okushuuruurwa 12:7-9.
12 Ebigambo by’oburangi ebi ebirikukurataho nibishoboorora ekyabaire nikiza kubaho: “Kandi naahurira eiraka rihango omu iguru nirigira riti: Hati mbwenu okujuna kwa Ruhanga waitu n’amaani ge n’obukama bwe n’obushoboorozi bwa Kristo we biizire, ahakuba [Sitaane] omuregi w’ab’eishe-emwe anagirwe ahansi, obarega nyomushana na nyekiro omu maisho ga Ruhanga waitu.” (Okushuuruurwa 12:10) Nooyetegyereza ebintu bibiri bikuru ebyabaireho ebirikushobororwaho omu runyiriri rwa Baibuli oru? Eky’okubanza, Obukama bwa Ruhanga oburi ahansi ya Yesu Kristo nibutandika kutegyeka. Ekyakabiri, Sitaane naabingwa omu iguru okwija hanu omu nsi.
13 N’enki ekyarugire omu bintu ebyo bibiri ebyabaireho? Ebikwatiraine n’ebyabaireho omu iguru, nitushoma tuti: “N’ahabw’ekyo, iwe eiguru naimwe abarituuramu, mushemererwe!” (Okushuuruurwa 12:12) N’eky’amazima, baamaraika abeesigwa omu iguru bashemereirwe ahabw’okuba Sitaane na baadaimoni tibakiri mu iguru, buri omwe omu iguru n’omwesigwa ahari Yehova Ruhanga. Okwo hariyo obumwe n’obusingye obutahwaho. Hati ebi Ruhanga akunda nibikorwa omu iguru.
14 Kandi shi ensi yo? Baibuli neegira eti: ‘Kwonka iwe ensi, naiwe enyanja, muryareeba enaku ahabw’okuba omuregi yaabaizira n’ekiniga kingi, ahakuba naamanya ku aine omwanya mukye.’ (Okushuuruurwa 12:12) Sitaane aine ekiniga ahabw’okubingwa omu iguru kandi n’ahabw’okumanya ngu atsigaizeyo akaanya kakye. Aine ekiniga, naareeta enaku, nari shi “okubonabona” omu nsi. Nitwija kwega bingi aha ‘kubonabona’ omu shuura erikukurataho. Nk’oku twareeba ngu Sitaane akanagwa omu nsi kandi yaaretamu okubonabona, nitubaasa kubuuza, Obukama nibubaasa kubaasisa buta ebi Ruhanga akunda kukorwa omu nsi?
15 Ijuka ekigyendererwa kya Ruhanga ahabw’ensi. Okakyegaho omu Shuura ya 3. Omuri Edeni, Ruhanga akooreka ngu ekigyendererwa kye kiri ngu ensi egi ebe ekibanja kye ekiijwire abantu abahikiriire kandi abatarikufa. Sitaane akareetera Adamu na Haawa kushiisha, haza ekyo kyakyerereza ekigyendererwa kya Ruhanga ahabw’ensi kuhikiirizibwa kwonka beitu tikirakihiindwire. Nahati Yehova naayenda ngu ‘abahikiriire bahungure ensi, bagituuremu ebiro byona.’ (Zaaburi 37:29) Kandi Obukama bwa Ruhanga nibwija kuhikiiriza ekyo. Mu muringo ki?
16 Teekateeka aha burangi oburi omuri Danieli 2:44. Aho nitushoma ngu: “Omu busingye bw’abo bagabe Ruhanga w’omu iguru aryataho obundi bugabe, obutaricwekyerezibwa ebiro byona, kandi obutegyeki bwabwo tiburihungurwa rindi ihanga; kureka buryayatagura obwo bugabe bwona, bubumareho kandi bwo buryagumaho.” Eki nikitumanyisa ki aha bikwatiraine n’Obukama bwa Ruhanga?
17 Eky’okubanza, nikitumanyisa ngu Obukama bwa Ruhanga bukaba nibwija kuteebwaho “omu busingye bw’abo bagabe,” nari obu obundi obugabe buriba bukirikutegyeka. Ekyakabiri, nikitumanyisa ngu Obukama buryagumaho ebiro byona. Tiburicwekyerezibwa kandi tiburihungurwa bundi bugabe. Ekya kashatu, nitureeba ngu nihaija kubaho orutaro ahagati y’Obukama bwa Ruhanga hamwe n’obukama bw’ensi egi. Obukama bwa Ruhanga nibwija kusingura. Aha muheru, obukama bwa Ruhanga niyo gavumenti yonka eritegyeka abantu. Obwo abantu baryashemerererwa obutegyeki oburikukirayo oburungi obutakarebwahoga.
18 Baibuli eine bingi ebi erikugamba aha rugamba orw’aha muheru oruriba ahagati y’Obukama bwa Ruhanga na gavumenti z’ensi egi. Nk’eky’okureeberaho, neetwegyesa ngu nk’oku emperu erikwirira haihi, emyoyo emibi neija kujanjaaza ebishuba okubaasa kubeiha ‘abagabe b’ensi abatwire omu nsi yoona.’ Eine kigyendererwa ki? ‘Okuteeranira hamwe [abagabe b’ensi] kuza omu rugamba orw’ekiro kikuru kya Ruhanga ow’Obushoboorozi bwona.’ Abagabe b’ensi nibaija kuteeranirwa hamwe omu “mwanya ogurikwetwa Haramagedoni omu Ruheburaayo.” (Okushuuruurwa 16:14, 16) Ahabw’ebyagambwaho omu nyiriri ezo ibiri, orugamba ahagati y’Obukama bwa Ruhanga na gavumenti z’abantu nirwetwa Haramagedoni.
19 N’enki eki Obukama bwa Ruhanga burihikiiriza omu rugamba rwa Haramagedoni? Garuka oteekateeke eki ekigyendererwa kya Ruhanga ahabw’ensi kiri. Yehova Ruhanga akaba naayenda ngu ensi etuurwemu abantu abahikiriire bamuheerereze omu Kibanja Kye. N’enki ekirikuremesa ekyo kubaho hati? Eky’okubanza, nitushiisha, niturwara kandi tufa. Tukeega omu Shuura ya 5 ngu Yesu akatufeera ngu tubaase kugumaho ebiro byona. Shana noijuka ebigambo ebihandiikirwe omu Ngiri ya Yohaana: “Oku nikwo Ruhanga yaakunzire atyo ensi, akahayo Omwana we omwe nyamunegyere, ngu omuntu weena orikumwikiriza arekye kuhwerekyerera, kureka atungye amagara agatahwaho.”—Yohaana 3:16.
20 Oburemeezi obundi buri ngu abantu baingi nibakora eby’obugomi. Nibabeiha, nibaiba, nibakora ebihagaro. Tibarikwenda kukora ebi Ruhanga akunda. Abantu abarikukora eby’obugomi nibaija kucwekyererezibwa omu rutaro rwa Ruhanga ahari Haramagedoni. (Zaaburi 37:10) Kandi enshonga endiijo ahabw’enki ebi Ruhanga akunda bitarikukorwa omu nsi n’ahabw’okugira ngu gavumenti tizirikuhiga abantu kubikora. Gavumenti enyingi tizirikufayo, tiziine mbabazi nari oburingaaniza. Baibuli butunu neegira eti: “Omuntu naayekuriza ahari mugyenzi we kumukora kubi.”—Omubuurizi 8:9.
21 Bwanyima ya Haramagedoni, abantu baryategyekwa gavumenti emwe, nibwo Bukama bwa Ruhanga. Obukama obwo nibwija kuhikiiriza ebi Ruhanga akunda kandi bureete emigisha y’omutaano. Nk’eky’okureeberaho, nibwija kwihaho Sitaane na baadaimoni be. (Okushuuruurwa 20:1-3) Amaani g’ekitambo kya Yesu nigaija kuteebwa omu nkora kugira ngu abantu abeesigwa babe batarigaruka kurwara nari kufa. Omu mwanya gw’okufa, ahansi y’obutegyeki bw’Obukama bwa Ruhanga, abantu baryagumaho ebiro byona. (Okushuuruurwa 22:1-3) Ensi eryahindurwa ekibanja kya Ruhanga. Butyo Obukama bwa Ruhanga buryabaasisa ebi Ruhanga akunda kukorwa omu nsi, kandi buryayeza eiziina rya Ruhanga. Eki nikimanyisa ki? Nikimanyisa ngu bwanyima, omu Bukama bwa Ruhanga buri omwe aryahimbisa eiziina rya Yehova.
NI RYARI OBU OBUKAMA BWA RUHANGA BURIBAASISA EBI RUHANGA AKUNDA KUKORWA OMU NSI?
22 Obu Yesu yaagambira abakuratsi be kushaba ngu, ‘Obukama bwawe bwije,’ kikaba nikyeyoreka gye ngu omu bwire obwo Obukama bukaba butakaizire. Kwonka shi bukaba buri obw’okwija obu Yesu yaatemba omu iguru? Ngaaha, ahabw’okuba Petero na Paulo bakagira ngu bwanyima ya Yesu kuzooka, oburangi omuri Zaaburi 110:1, NW bukahikiririzibwa omuri Yesu: “Yehova akagambira Mukama wangye ati: ‘Shutama aha rubaju rwangye rwa buryo, okuhitsya obu ndigira abazigu baawe akatebe k’ebigyere byawe.’” (Ebyakozirwe 2:32-34; Abaheburaayo 10:12, 13) Hakabaho okutegyereza kumara obwire.
23 Okumara bwire ki? Omu kyasha kya 19, abeegi ba Baibuli bakaba nibamanya gye ngu obwire bw’okutegyereza bukaba nibuza kugarukira omu gwa 1914. (Ebirikukwata aha mwaka ogwo, reeba Ebyongyeirweho.) Ebyatandikire kubaho omu nsi omu gwa 1914 nibihamya ngu embara y’abeegi ba Baibuli ekaba ehikire. Okuhikiirira kw’oburangi bwa Baibuli nikworeka ngu omu gwa 1914, Kristo akahinduka Omugabe kandi ngu Obukama bwa Ruhanga obw’omu iguru bukatandika kutegyeka. N’ahabw’ekyo, turi omu ‘kaanya kakye’ aku Sitaane atsigaizeyo. (Okushuuruurwa 12:12; Zaaburi 110:2) Kandi nitubaasa kugamba twine obwesigye ngu juba, Obukama bwa Ruhanga nibuza kubaasisa ebi Ruhanga akunda kukorwa omu nsi. Amakuru aga nigakutangaaza? Iwe noikiriza ngu ebi n’amazima? Eshuura erikukurataho neija kukuhwera kureeba ngu Baibuli buzima neeyegyesa ebintu ebi.
EBI BAIBULI ERIKWEGYESA
- Obukama bwa Ruhanga ni gavumenti ey’omu iguru ei Yesu Kristo ari Omugabe waayo, kandi kuruga omu nsi, abantu 144,000 batoorainwe kutegyeka nawe.—Okushuuruurwa 14:1, 4.
- Obukama bukatandika kutegyeka omu gwa 1914, kandi okwiha obwo, Sitaane akabingwa kuruga omu iguru yaanagwa omu nsi. —Okushuuruurwa 12:9.
- Obukama bwa Ruhanga nibuza kucwekyereza gavumenti z’abantu, kandi ensi eryahinduka ekibanja kya Ruhanga.—Okushuuruurwa 16:14, 16.
Ebibuuzo by’okukoresa omu kwega
1. Ni shaara ki erikumanywa gye hati ei turikuza kushwijuma?
2. Ni bintu ki bishatu ebikuru ebi Yesu yaayegyeise abeegi be kushaba?
3. N’enki eki tushemereire kumanya aha Bukama bwa Ruhanga?
4. Obukama bwa Ruhanga niki, kandi Omugabe wabwo n’oha?
5. Obukama bwa Ruhanga nibwija kutegyekyera nkahi, kandi nibwija kutegyeka baahi?
6, 7. N’enki ekirikuhindura Yesu kuba Omutegyeki w’omutaano?
8. Ni baahi abaraije kutegyeka hamwe na Yesu?
9. Ni bangahi abaraije kutegyeka na Yesu, kandi Ruhanga akatandika kubatoorana ryari?
10. Ahabw’enki n’ekikorwa kya rukundo okutebeekanisiza Yesu n’abantu abandi abeesigwa 144,000 okutegyeka abantu?
11. N’enki eki Yesu yaagizire ngu abeegi be bashabe aha bikwatiraine n’ebi Ruhanga akunda?
12. Ni bintu ki bibiri bikuru ebyabaireho ebirikushobororwaho omu Okushuuruurwa 12:10?
13. N’enki ekyarugire omu kubingwa kwa Sitaane omu iguru?
14. N’enki ebitwire nibibaho okwiha obu Sitaane yaanagwa omu nsi?
15. Ekigyendererwa kya Ruhanga ahabw’ensi niki?
16, 17. Danieli 2:44 nirutugambira ki aha Bukama bwa Ruhanga?
18. Eiziina ry’orugamba rw’aha muheru oruriba ahagati y’Obukama bwa Ruhanga na zaagavumenti z’ensi egi ni riiha?
19, 20. N’enki ekirikuremesa ebi Ruhanga akunda kukorwa omu nsi hati?
21. Obukama buryabaasisa buta ebi Ruhanga akunda kukorwa omu nsi?
22. Nitumanya tuta ngu Obukama bwa Ruhanga tiburaiziire omu bwire obu Yesu yaabaire akiri omu nsi nari ahonaaho aherize kuzooka?
23. (a) Obukama bwa Ruhanga bukatandika kutegyeka ryari? (b) N’enki eki turikwija kwegaho omu shuura erikukurataho?


text:
Bya Lilian Nalubega
EKITONGOLE Kya Kabaka eky’ebyettaka Buganda Land Board kirangiridde enteekateeka yaakyo eya 2014 mwe kigenda okuyita okulambika abantu abali ku ttaka ly’embuga z’amagombolola emiruka, ebitongole n’eddala lyonna okumanya Mukama waabwe.
Abakulembeze b’ebitongole eby’enjawulo mu BLB baatudde mu lusirika olw’amaze olunaku lulamba ku Namirembe Guest House e Mmengo mwe baatemedde empenda ku ngeri gye bagenda okutuukamu mu bantu okubasomesa ku nkola zaabwe ezitali zimu okusobola okutereeza empeereza yaabwe omwaka guno etuukane n’omutindo gwe beetaaga.
Omwogezi wa BLB, Abby Ntambi yategeezezza nti ebimu ku byatuukiddwaako kwe kulaba ng’abakungu ba BLB batandika enkola ey’okutuuka ku bantu yonna mu bitundu gye bali bakole ku nsonga zaabwe awatali kubalwisa nga muno baasazeewo n’okutandikawo amatabi g’ekitongole kino amalala ga mirundi esatu omwaka guno ng’erimu lyakubeera mu Buddu Masaka ate eddala mu bitundu bya Luweero.
Yategeezezza nti ettaka ly’obwakabaka lyonna omuli ery’embiri, amasiro, ery’Obwannaalinnya ba Namasole n’abantu abalala bonna abennono lyazziddwa mu kitongole kino nga kye kigenda okutwala abo bonna bannyiniryo n’okulitetenkanyiza engeri gye lijja okukulaakulanyizibwamu nga bakolaganira wamu ne bannannyini bitongole mwe ligwa.
Ekitongole era kitaddewo ebbaluwa entongole egenda okukozesebwanga bonna abali ku ttaka ly’Obwa-kabaka mu kutunda oba okugula n’okuwaanyisiganya obusenze ng’eno yokka y’ejjanga okukkirizibwa mu kitongole kya BLB n’okusobola okukakasa omuntu yenna aba alisenzeeko.
Waliwo n’enkola empya mwe bagenda okuyita okusobozesa abantu okussa mu nkola ebiragiro n’emitendera gye balina okugoberera nga bakulaakulanya ettaka ly’Obwakabaka omuli n’okubakubiriza okuzimbira ku pulaani ezinaabanga zisembeddwa abavunaanyizbwa ku ttaka eryo.
Abantu abali ku ttaka ly’embuga z’amagombolola emiruka n’amasaza n’eryo lyonna Gavumenti lye yakomyawo mu ndagaano gye yakola ne Kabaka omwaka oguwedde, bagenda kusomesebwa ku ngeri gye bagenda okutereezaamu obusenze bwabwe bwe baba nga baagala okusigalako nga bamanyiddwa era ng’ekitongole kyataddewo enkola mwe bagenda okuyita okutandikanga okusasula emisoso gyabwe gyonna eri Kabaka nga nnannyini ttaka kwe bali.
Kyewalabye Male yakikkaatirizza nti tewali ngeri ekitongole kino gye kigenda okutuuka ku bigendererwa byakyo nga kiweereza abantu nga kibeesambye era n’ategeeza nti ky’ekiseera okulaba ng’abantu yonna gye bali bafuna empeereza ya BLB mu budde obutuufu awatali kujula.


text:
Bya GERALD KASOZI
Abantu nga bakakkalabya egyabwe mu kabuga k’e Lutoboka mu ssaza ly’e Ssese.
LEERO Ssaabasajja Ronald Muwenda Mutebi II lw’alambula essaze lye ery’e Ssese era Abasese bali mu keetalo ka kumwaniriza ku lunaku lwa Bulungibwansi mu Buganda.
Kyokka Ssaabasajja w’agendedde e Ssese, ng’eriyo enkaayana z’ettaka walkati w’abatuuze ne bamusigansimbi abaagala okulibagobako bongere okusimbako ebinazi. Ettaka lino erya Kabaka gavumenti yalyezza n’erigabira bamusigansimbi balimeko ebinazi.
Toyinza kwogera ku bizinga by’e Ssese n’olekayo akabuga k’e Lutoboka akaakula engeri nga siiti!
Eno bamalaaya abaliyo bavuluuja era bw’otuukayo oyinza okulowooza nti e Kampala baabagobayo. Mu byobugagga byayo ge mafuta era bw’oyita mu kabuga kano, osanga bagalejjesa mu bidomola ng’abatunda butto. Era e Lutoboka we wali ekkubo eriggya abavubi bonna ku bizinga by’e Ssese.
Ekitebe kya disitulikiti y’e Kalangala.
Akabuga kano kasangibwa mu ssaza lya Ssaabasajja ery’e Ssese erikulemberwa musajja wa Kabaka Kweba. Lutoboka y’enkondo emirimu gyonna ku bizinga kwe gyesigamye era kwe gitandikira. Lutoboka kigambo kya Lusese ekitegeeza okukulikayo.
Ggwe ali e Kampala ng’oyagala okugenda e Ssese, linnya takisi ezigenda e Ntebe - Kitoolo. Bw’ova mu takisi, linnya pikipiki ezikutwala ku mwalo e Nakiwogo. Wano osobola okukozesa emmeeri eyitibwa MV Kalangala n’osasula 10,000/- oba 15,000/-. Kyokka waliwo n’amaato agasasuza 5000/- ne 8000/-. Olugendo luno ku mazzi lwa ssaawa ssatu.
Ssese akolebwa ebizinga ebisoba mu 105. Omuntu bw’awulira ekizinga Ssese alowooza nti abaayo bonna bavubi kyokka si bwe kiri. Abasese era balimi era obulimi butwala ebitundu 40 ku 100 ku mirimu egikolebwayo.
Balima emmere yonna okuggyako amatooke ge basuubula e Mbarara.
BIZINENSI
Okusuubula amafuta kufuna kiralu kubanga oluusi emmeeri tekola olw’obutaba na mafuta. Gano bagalejjesa bulejjesa era teriiyo ssundiro lyago. Bagasuubulira mu bidomola ne bagaguza abagaagala era abamu bagatembeeya nga ngoye!
Balimi ba binazi n’emmere. Olwokuba ebinazi birina akatale mu kkampuni ya BIDCO ebigula, Abasese babirima mu bungi.
Embuga ya Kweba e Ssese.
Okutunda n’okusuubula ebyennyanja. Ekyennyanja kitandikira ku 3000/-. Abakyala abamu bakola gwa kukalirira byennyanja era bagufunamu.
Okusuubula emmere.
Okusuubula n’okutunda mukene. Kkiro ya mukene egula 2000/-oba 2,400/-.
ENTAMBULA
Enguudo zaabwe ezimu nnungi naye endala zeetaaga kulongoosa. Okuva e Nakiwogo bakozesa mmeeri n’amaato ate ku kizinga ne bakozesa pikipiki, takisi n’obugaali.
EBYOKWERINDA
Balina poliisi era obumenyi bw’amateeka si bungi. Wadde bamalaaya abaliyo bangi, tebalina bulabe bwonna. Mpozzi okulwana mu bavubi kungi nga n’oluusi battingana. Obubbi butono.
EBYENJIGIRIZA
Eriyo amasomero ga siniya 4 omuli Kibanga SSS, Bumanje SSS n’amalala. Aga pulayimale kuliko Bulamba P/S, Kibanga P/S ne Kyamuswa.
EBYOBULAMU
Balina amalwaliro okuli Kalangala Health Centre, Bulamba Health Centre III n’amalala nga mangi ku go ga gavumenti.
Kyokka balina obuzibu bw’okuzimba kaabuyonjo empangaazi kubanga toyinza kusima kukka wansi nnyo olw’amazzi okubeera okumpi.
Ekirala, abavubi bamansa obubi olw’obutaba na ssente zikola kaabuyonjo. Tebalina bipipa musuulwa kasasiro.


text:
BYA ALICE NAMUTEBI
ADAM Suleiman Kalungi wakumala emyaka 4 mu kkomera e Luzira lwa kutta omugenzi Cerina Nebanda mu butanwa.
Omulamuzi Esta Nambayo owa kkooti e Makindye agambye nti Kalungi yetaaga obudde buno ng’ali yekka okusobola okufumitiriza ku bulamu bwe ssaako n’okumanya obuvunaanyizibwa bwe.
Nambayo bwabadde awa ensala ye era agambye nti yadde nga Nebanda yakola kinene nnyo mu kusaanyawo obulamu bwe, Kalungi nga muganzi we, yalina obuvunaanyizibwa bw’okunyonyola ab’enganda ze kiki ekyabaddewo wabula ye yasalwo ku ddukira Kenya olwo naleka ebigambo nga biyitingana kyokka nga ye amazima agamanyi.
Omulamuzi era agambye nti okuggyawo ebyali by’ogerebwa nti kyandiba nga gavumenti yalina omukono mu kufa kwa Nebanda, okunoonyezebwa okwamanyi kwakolebwa ate nga kwatwala ssente mpitirivu okutuusa Kalungi bweyakwatibwa kyokka ng’ebbanga lyonna yali amanyi ekigenda mu maaso.
Wano omulamuzi Nambayo waasinzidde namusiba emyaka 4 mu kifo ky’okumuwa ekibonerezo ekisembayo nga kino kyakusibwa amayisa.
Ate ye munne Ali Omar eyasingisibwa ogw’okubeera n’enjaga ekintu ekimenya mateeka, omulamuzi Nambayo amulagidde yebake e Luzira omwaka gumu.
Bino byonna okubaawo nga kkooti ekubyeko bugule abenganda za Kalungi era oluwulidde ensala y’omulamuzi bafulumye mpola mpola nga bwebakaaba.
Ye munnamateeka wa Kalungi, Nsubuga Mubiru agambye nti bagenda kujulira mu kkooti esingawo kubanga obujulizi bwonna bubadde bulaga nti Kalungi siyeyaviirako Nebanda okufa.
Kinajjukirwa nti nga December 14 2012 Nebanda ng’ono yali mubaka omukyala akyikirira Butalejja yafa mu ngeri etategeerekeka wabula abasawo ne bakizuula nti okufa kwe kwava ku bitundu by’omubiri ebyamanyi okulemererwa okukola nga kino kyava ku mwenge n’enjaga gyebamusangamu.


text:
Ababaka ba Palamenti nabo tebannasasulwa
Abamu ku babaka ba Palamenti basanyufu okuba nga nabo baluddewo okusasulwa omusala nga bagamba nti osanga kino kinaayamba ababaka okumanya abakozi ba gavumenti obuzibu bwebayitamu.
Kitegeerekese olwaleero nga ababaka ba palamenti nabo bwebabadde tebanasasulwa nga beegase ku basomesa, ab’omukitongole ekiramuzi, aba poliisi nabakozi abalala.
Wabula kamiisona wa Palamenti Dr. Chris Baryomunsi ategezeza nga omusaala gwa babaka bwegusindikidwa ku akawunta zabwe olwaleero.


text:
Abakaiso ba Yahwe—Nitwe Baha?
Ekitebe ky’Abakaiso ba Yahwe kirumu abantu abaruga omu ndimi n’amahanga agarukwahukana, kyonka tuteraniziibwa ekigendererwa kimu. Ekigendererwa ekyo nukwo kuhaisa Yahwe ekitiinisa, Ruhanga ayahangire ebintu byoona. Tulengaho nkoku kirukusoboka kusubiriza Yesu Kristo kandi kitusemeza muno kumanywa nk’Abakristaayo. Buli omu hali itwe akozesa obwire bwe kukonyera abantu abandi kwega ebiri omu Baibuli na ha Bukama bwa Ruhanga. Twetwa Abakaiso ba Yahwe habwokuba tutebeza hali Yahwe Ruhanga n’Obukama bwe.
Rambura omukura gwaitu. Baibuli Gisomere ha mukura. Manya ebindi ebirukutukwataho hamu n’ebitwikiririzamu.


text:
OBUFUMBO nsonga nkulu nnyo mu bulamu. Y’ensonga lwaki ngisimbako nnyo buli lwe nfunawo akadde.
Abantu abakula nga tebalumirirwa bannaabwe wamu n’abo bamusibira mu bbwa, ebiseera ebisinga biva mu maka mwe bakulira.
Eno y’ensonga lwaki mmwe abafunye omukisa okufuna amaka mulina okwesiba ebbiri okulaba ng’abaana bammwe bavaamu bafuuke abantu ab’omugaso eri eggwanga lyaffe.
Okutuukiriza kino, mulina okufaayo okutambulira mu kkubo eribatuusa ku buwanguzi. Obufumbo mubuggyeemu olwali n’amalala baana bange lwe munaasobola okufuuka abawanguzi. Obudde bwammwe obusinga mubuteeke ku kutetenkanya n’okuyiiya ku ngeri y’okutambuzaamu amaka gammwe okusinga ekirala kyonna.
Mubeere siriyaasi nnyo ku nsonga y’obufumbo n’obutaziteekamu muzannyo. Okutuukiriza bino byonna, mufissengawo akadde mutuulengako wamu n’abaana bammwe okwogera ku nsonga z’amaka gammwe n’okukuba ttooki mu nsonga z’amaka ez’omu maaso.
Temulekerera n’okusuulirira abaana bammwe wamu n’amaka gammwe nga mwekwasa ensonga y’obutaba na budde. Ggwe ng’omukazi yiga okugabanya obudde bwo obw’emirimu, abaana bo n’amaka go naddala ekisenge.
Mbasaba mukendeeze ku masanyu n’okwonoona obudde mu bintu ebitali ku mulamwa. Okubungeesa eng’ambo n’okukuba olwali olwa buli kakedde mubirekere abo ab’obusa lwa nsonga nti bo emirimu gyabwe si mingi bw’ogigeraageranya n’egyammwe. Akuume!


text:
Abaasuubizibwa ez’amafuta batabukidde Gav’t
Abantu abali ku ttaka awaazuulibwa amafuta, saako ebifo awagenda okuzimbabwa amasengejjero mu bitundu by’e Kibale, Masindi ne Hoima batandise okuzikubamu amakiikakiika nga bagamba nti tebannaba kusasulwa.
Abantu abaali eyo mu 7000 n’okusoba kigambibwa nti bali mu kattu, nga bagamba nti baabatimba {bbula} nebassa emikono ku ndagaano nti batunze ettaka lyabwe naye nga tebasoose kufuna sente.
Kyoka gavumenti bano ebawadde amagezi bagenda mu bukiiko obwassibwawo okugonjoola ensonga eno.


text:
Bya Samuel Balagadde
Baddereeva ba takisi mu ppaaka ya Cooper Complex n’ezimu ku siteegi za takisi mu ppaaka enkadde bakalambidde nga bwe batagenda kukkiriza kusengulwa nga bwe balagiddwa ekitongole kya KCCA.
Ppaaka zino zisula zikuumibwa baddereeva ne bakondakita oluvannyuma lw'okutemezebwako ng'ekiseera kyonna bwe ziyinza okuwambibwa ne zigaanibwa okuddamu okukoleramu ng'ekiwandiiko bwe kyabadde kiraga.
Mu bbaluwa ya KCCA eyawandiikiddwa abaddukanya ppaaka ya Cooper Complex nga November 11, 2013 nga kuliko omukono gwa Muke Okua ow'ebyamateeka mu kitongole kya KCCA yagambye nti ppaaka eno eriwo mu bukyamu era nga temanyiddwa kitongole kino era abagiddukanya ne balagirwa bagiggyewo bunnambiro.
Wabula bino bwe byagudde u matu g'abakolera mu ppaaka eno omuli aba siteegi y’e Kabalagala , Muyenga , Kansanga ne Ggaba ne bagamba nti baakulinda nnannyini ppaaka, Bosco Muwonge amale okubagoba.
Emmanuel Ssekisambu, omumyuka wa ssentebe wa siteegi y’e Kasanga yagambye nti walabika waliwo ekkobaane wakati w'ekitongole kya KCCA n'abaddukanya ppaaka ya takisi eya USAFI gye baagala okusengulira abatakisi basobole okufuna bakasitoma abagenda okujjuza akatale akali mu kifo kino.
Ye Tamale Frank, ssentebe wa siteegi y’e Muyenga yagambye nti babadde tabannafuna buzibu bwonna ne nnannyini kifo omuli ppaaka eno wabula kyabeewuunyisizza KCCA okubagobawo. Mwanje Wilson, ssentebe wa siteegi y’e Kansanga yagambye nti balinze ekijja kijje wabula nga tebajja kukkiriza kumala gasengulwa.
Wiiki ewedde, KCCA yayisa ekiragiro nga siteegi za takisi zonna ezikwata ku luguudo lw'e Ntebe n'ezidda ku lw'e Ggaba okudda mu ppaaka eriraanye akatale ka USAFI mu kaweefube akolebwa okukendeeza akalippagano k'ebidduka mu masekkati ga Kampala.


text:
Ebintu bingi ebiwangaaza omukwano ate n’ebigutabangula. Era bingi ebiyamba abagaalana okwewala obutabanguko mu maka nga n’ebimu mwe muli okukwata obulungi munno, enjogera, obuyonjo n’ebirala.
Mu pulogulaamu y’Akasaale k’omukwano ebeerawo buli Ssande ku Bukedde Ttivvi bassenga Halima Namakula, Annet Nandujja ne kkojja Abbey Kabanda baakubaganyizza ebirowoozo ku biwangaaza n’okutta omukwano.
Nandujja yagambye nti obutabanguko mu maka si kintu kyangu kya kwewala naye nga musobola okubwewala nga muteeseganya ku buli nsobi nga mwe muli enjogera ennungi.
Kyokka Kabanda yayongeddeko nti obuyonjo kintu kikulu nnyo eri abafumbo era bangi obutafaayo bubaleetedde okuddusa abasajja mu maka kuba omuntu omucaafu tabeereka naye.
Yawumbyewumbye ng’agamba nti wadde abasajja beetaaga okuyiiyiza bakyala baabwe, naye n’abakazi balina okukimanya nti abasajja nabo beetaaga okubayiiyiza.


text:
DAN ‘Muzeeyi ‘Serunkuuma yomu ku bazannyi ba Cranes abali ku lugoba oluteebi. Maama we, Getu Kakande yanyumizzaamu ne Bukedde ku gye nvudde we mu mupiira, era SHABAN LUBEGA akutuusaako emboozi eno.
Dan omupiira yagwagala kuva mu buto. Bwe yamalanga okunywa caayi ng’asamba ekikopo kye nga bw’agamba “ggoolo”, bwentyo nalabirawo obwagazi bw’okuteeba era tekineewunyisa kuba nga muteebi.
Omupiira gwennyini yatandika okugusamba ng’ali mu P.2, era olwavanga ku ssomero ng’azinga akapiira mu byayi ng’agenda ne banne ku kisaawe okusamba.
Kye siyinza kwerabira, olumu Dan yakomawo eka ne banne nga bamukwatiridde oluvannyuma lw’okumenyeka akakongovvule.
Ng’omuzadde nava mu mbeera ne mmuboggolera, banne ne mbagoba olwo ne mmukuba engatto ya kakondo ku mutwe omusaayi ne gufuuwa n'akaaba. Yali tasobola kudduka we nali mmukubira kubanga yali mu bulumi.
Oluvannyuma natumya omuyunzi era ne nkomekkereza Dan nti tagenda kuddamu kuzannya mupira nga ndimulamu. Bwe baalinga bamuyunga yaakabaanga nnyo nange oluusi ng’amaziga gampitamu.
Bwe yawona, yatandikira we yakoma, nga yebbirira era ne nkizuula nti sisobola kumuggya ku mupiira ne nsalawo mmuleke aguzannye.
Bwe nategeera nti ayitiddwa ku ttiimu y’eggwanga nasooka kukaaba nga sikikkiriza. Nasaba Katonda amukulembere guno guleme kubeera mulundi gwe gusemba wabula gukulembere emirala mingi. Ne wojjidde osanze nnaakamala okumusabira, Katonda amukulembere nga bazannya Liberia era amusobozese okuteeba ggoolo.
Serunkuuma kirabika eky’okuzannya omupiira yakiggya ku jjajja we eyasambiranga mu Ssaza ly’e Bulemeezi.
- Serunkuma yazaalibwa nga December 4,1989, era alina emyaka 23.
- Mu kiseera kino azannyira Gor Mahia ey’e Kenya gye yeegattako okuva mu mu Victors.


text:
Bya OLIVE LWANGA
EBISEERA bingi abakyala bwe bamanya nti bagenda kuzaala essanyu libeerabiza bye basaanye okukola ne bamaliriza nga bakoze ebyo ebiyinza okubateeka mu buzibu.
Dr. Beccy Nakalema ow’eddwaaliro ly’e Mulago agamba nti, okubeera n’abalongo oba abaana abasukka mu omu kikuteeka mu mbeera eyenjawulo era nga weetaaga okuba obulungi n’abaana bo obudde bwonna. Kino kikole ng’omanya n’okukola bino wammanga:
1 Weewale okukola ebintu ebikuteeka mu bulabe omuli okucakala ekisusse, okulinnya ensozi empanvu, naddala mu yezi egigenderedde kuba obuzito bw’obeera weetisse n’amaanyi g’okozesa olina okubibalirira obuteetuusaako buzibu.
2 Lya kitono ddala naye nga kimala kuba weetaaga ekifo ekimala abaana okwetaaya n’omubiri obutakozesa maanyi gasusse okukola ku mmere gy’olidde. Lya emmere ezzaamu amaanyi n’endala ate mu budde.
3 Lya nnyo ebibala ebya langi ez’enjawulo kuba byonna bibaamu ebiriisa omubiri gwe byetaaga.
Weewale okulya obumpwakimpwaki. Lya enva endiirwa, ebijanjaalo, amagi n’emmere ey’ensigo.
4 Nywa nnyo amazzi okukuuma omubiri nga muweweevu n’okutambuza ebiriisa n’empewo ey’obulamu mu musaayiekikuuma abaana nga balamu bulungi.
5 Okukola dduyiro kirungi eri abeembuto, naye ku mukyala alina abaana abasukka mu omu tekyandibadde kirungi nnyo kukola dduyiro wa maanyi.
Okuzina, okudduka, okutambula ennyosi birungi kuba bbunwe aba akosebwa, ebinywa okwekaaka, era oyinza okufuna n’obuzibu obulala.
Sooka oyogere n’omusawo olabe dduyiro gw’oyinza okukola.
6 Weewale okunywa ennyo omwenge, sigala, n’ebiragalalagala ebirala kuba biyinza okukosa abaana abali munda ne bazaalibwa nga bawewuka nnyo, banafu, balwalalwala, oluusi bazaalibwa tebannatuuka, embuto zivaamu n’ebirala.
7 Okunaaba amazzi agookya nakyo kitaataaganya abaana munda ekiyinza okuggyamu olubuto era kyewale.
8 Weewale okuba n’ebisolo nga kkapa, embwa, n’ebirala. Bino bivaako olwoya olufuumuuka ebiyinza okutaataaganya ensi yo ekikosa abaana. Ekirala bisiiga n’endwadde endala ez’obulabe gy’oli n’abaana.
9 Wummula ekimala wadde olina emirimu mingi.
10 Faayo ku bubonero bw’ofuna omuli okufulumya oluzzizzi wadde tegawunya, okuzimba n’olubuto okukaluba, okukoowa ekisusse ng’ate tolina ky’okoze, okukaluubirirwa mu kussa, obulumi mu ndira, omugongo n’ebirala. Bino olubifuna genderawo ew’omusawo.


text:
MU 1960 Abaganda bwe beekyawa ne balangirira Buganda bwe bagikutudde ku Uganda, Abacholi be bamu ku abo abaakuba akalaakya nga bawoza nga bwe kitasoboka Buganda okukutulwa ku Uganda.
Kati nga waakayita emyaka 53 Abaacholi ate be bagamba nga bwe bajja okukutula Acholi ku Uganda batondewo Nile Republic!
Ku luli teriyafaayo kuwuliriza nsonga ezaatuusa Abaganda okwekyawa n’okusalawo ekyo kye baali basazeewo.
Bangi baagendera ku njogera egamba nti, “Ennaku eruma munno ggwe tekulobera kwebaka”.
Abacholi baasika busisi bikunta nga babizza ku mutwe ne bafuluuta ne baleka Abaganda bafe nnaku yaabwe.
Abacholi balina ebibatuusizza ku kwekyawa n’okusalawo ekitakoleka. Era ku mulundi guno Bannayuganda ab’ebitundu ebirala tebasaanye kuziinuuka buziinuusi nga bawoza “Eziruma munno”.
Ebiruma Abacholi bisaana okutunulwamu n’okusalira amagezi bigonjoolwe.
Eggwanga Uganda lirabika litudde ku nkato. Ebitundu bingi ebiryegattiramu birina ebibiruma.
Anti ne Buganda eyasooka okutiisatiisa okwekutulako, nayo ebyayo tebigonjoolwanga ekyalina ebintu byayo ebitannagiddizibwa.
Wabula okulinda buli kitundu ekirinabye kisaba kimale kutiisatiisa kwesalako olwo kiryoke kikolerwe ku bikiruma, eyo ejja kuba nkola ya mutawaana nnyo eyinza n’okutuusa eggwanga
lyonna okukonziba.
Tetusaanye kulinda Uganda kuwagukawaguka olwo ebizibu bya buli kitundu biryoke byogerweko era bikolweko.
Ky’ekiseera okutuula awamu nate okuteesa ku ggwanga lyaffe n’ebyo ebiruma abantu baalyo aba buli kitundu.
Abacholi baatuuse n’okutiisatiisa nti nga beekutuddeko, Nile Republic yaabwe bajja kugigatta ku Southern Sudan eggwanga ery’oku muliraano.
Kyokka n’okwo kwonna kujja kuba kukootakoota mu ga lumonde. Abacholi bakyayinza okusengukira mu South Sudan ate ne batuuka eyo ne basanga ng’ebizibu ebiriyo bisinga ebyo ebibagobye ewaabwe mu Uganda.
Ekyalisinzeeko kwe kutuula ng’eggwanga twogere ku bizibu Abacholi bye balina, ebibatuusizza n’okwegomba okwegatta ku South Sudan eggwanga etto erikyayavula obwavuzi!
Sso ng’ate waliwo ebiruma abantu ebitalibadde bizibu kugonjoola.
Gamba ab’e Mmengo bwe baba n’ekizibu ky’obwavu, kyokka nga Gavumenti bagibanja obuwumbi 19 era nga ly’ebbanja ne Gavumenti ly’ekkiriza nti yalirya.
Kale okuggyako effubitizi nga lye bagamba eriyuliza omufu olubugo, ekyo ekizibu ky’ebbanja
ery’obuwumbi 19 bwokka, kyaliremye kitya okugonjoolwa n’okwongera okuleetawo okwegatta?
Wo Mzee Zedde ng’alabye ennaku! Teebereza obanga ne Museveni y’atandise nate okwesiba
essanja ng’atulengeza ebisanja ebijja, kale olwo abantu banaagenda batya mu bisanja ng’emmeeme zibakuusidde ng’ekisinziiro ky’ensowera tebasasuddwa mabanja gaabwe , sso nga n’Abacholi bawankawanka tebakoleddwa ku bibaluma?
Nedda bagundi muve mu kandolindoli ka Abby Mukiibi mubeeko bye mugonjoola. Gwe
muddiza ebintu bye mubimuddize, n’owa sente ze muzimusasule awatali kudda mu kulagaalaganya. Okubukutira mu ssanja ng’abantu emmeeme tezibatukudde tekijja kuyamba. Sikulimba.